title: SlideShare

text: SlideShare on Internetissä toimiva esitystenjakopalvelu. Käyttäjät voivat ladata sinne PowerPoint-, PDF-, Keynote- ja OpenOffice-esityksiään. Palvelu on lanseerattu vuonna 2006, ja sitä voi verrata YouTubeen, mutta siinä missä toisessa on videoita, toisessa on kalvoesityksiä. Alun perin palvelu suunniteltiin yrityksille, esitysten helppoon jakeluun työntekijöille, mutta sittemmin sinne on tullut paljon myös viihteellistä sisältöä. Palvelua käyttää kuukausittain noin 12 miljoonaa ihmistä. Kalvoesitysten tallentaminen itselle vaatii palveluun kirjautumisen mutta esitysten katseleminen on täysin vapaata.


title: Raspipallokaktus

text: Raspipallokaktus eli vanhapoika ("Echinopsis eyriesii") kuuluu "Echinopsis"-sukuun. Se on yksi noin 40 "Echinopsis"-suvun lajista. Suvusta on myös suuri määrä muunnoksia. Kaikkien raspipallokaktuksien kotimaa on Etelä-Amerikka.


title: Raspipallokaktus

text: Vanhat yksilöt muodostuvat mataliksi pylväiksi: noin 30-40 cm korkeiksi. Raspipallokaktus voi olla halkaisijaltaan 15 cm. Varsi on kiiltävän vihreä. Siinä on 20 harjua. Jokaisessa areolissa on 4-6 kappaletta 2,5 cm:n mittaisia keskuspiikkiä ja niitä ympäröi 15 pienempää piikkiä. Kaikki piikit ovat kellanruskeita.


title: Raspipallokaktus

text: Raspipallokaktuksen kukinta-aikaa on kesä. Kukat ovat suuret ja suppilomaiset. Väreiltään ne ovat valkoiset tai vaaleanpunaiset. Kukat kestävät vain hieman päälle päivän, ja tuoksuvat voimakkaasti. Usein vanhatpojat kukkivat öisin. Hyvin viihtyvät yksilöt voivat kukkia jo nuorina: 2–3-vuotiaina.


title: Raspipallokaktus

text: Raspipallokaktus viihtyy kesällä lämpimässä ja valoisassa paikassa. Talvella niiden ihannelämpötila on 10 °C tai hieman alle. Jos vanhapoika ei pääse talveksi viileään, sen kukinta ei välttämättä keväällä onnistu.


title: Raspipallokaktus

text: Lajia kastellaan kesällä runsaasti, talvella niukemmin. Voimakkaan kasvun aikana sydänkesällä annetaan muutaman kerran liuoslannoitetta.


title: Raspipallokaktus

text: Raspipallokaktukselle parasta on kevyt, hiekan sekainen multa. Ruukku vaihdetaan noin kolmen vuoden välein. Lisäys käy helposti irrottamalla omakasvin sivuversoja ja istuttamalla ne omiin ruukkuihinsa. Sivuversot on yleensä poistettava vaikka niitä ei istutettaisikaan.


title: Raspipallokaktus

text: 1. Jos kasvin tyvi mustuu ja homehtuu, sitä on kasteltu liikaa. Tämä on usein kohtalokasta. Jos kasvi homehtuu muualta, tulee vahingoittunut solukko leikata pois ja käsitellä leikkauspinta rikillä.


title: Raspipallokaktus

text: 2. Kasvia on kasteltu liian vähän, jos se käpristyy ja veltostuu. Kastelua on lisättävä.


title: Raspipallokaktus

text: 3. Jos kasvi ei kuki, on se ollut talvikauden liian lämpimässä.


title: Raspipallokaktus

text: 4. Kasvi ei ole saanut tarpeeksi valoa, jos se kasvaa liian hitaasti. Se täytyy siirtää valoisalle ikkunalaudalle.


title: Raspipallokaktus

text: 1. Koti kukkii; Iloa huonekasveista ympärivuoden (1981); Oy Valitut Palat - Readers's Digest Ab, Helsinki


title: Raspipallokaktus

text: 2. Kodin kukat; kaktukset (1982, WSOY); Werner Söderström osakeyhtiö; Porvoo-Helsinki-Juva


title: Raspipallokaktus

text: 3. Ruukkukasvit (2004, Otava); Lea Månssen


title: Raspipallokaktus

text: 4. Huonekasvien hoito(1980); vaihe vaiheelta; David Longman; Kauppatieteiden kustannus Oy


title: Maulana

text: Maulana on arabiankielinen sana, jonka kirjaimellinen merkitys on 'herra' tai 'isäntä', ja sitä käytetään myös hallitsijasta puhuttaessa. Sitä käytetään Keski-Aasiassa ja Intian niemimaalla tittelinä arvostettujen muslimijohtajien ja -oppineiden nimen edellä. Alkujaan arabiankielinen sana on muualle levitessään saanut uusia vivahteita. Esimerkiksi Turkissa ja Iranissa sillä yleensä tarkoitetaan runoilija Rumia.


title: Taistelu Turusta

text: Taistelu Turusta on suomalainen dokumenttielokuva "kahdesta kaupungista": menneestä ja nykyisestä Turusta. Jouko Aaltosen elokuvan keskeinen kysymys on, minkälainen sairaus oli Turun tauti. Elokuva ensi-ilta oli 9. huhtikuuta 2011, ja se on yksi Turun kulttuuripääkaupunkivuoden teoksista.


title: Taistelu Turusta

text: Elokuvaa ovat suunnitelleet Aaltonen, Olli Vesala ja kaupunkiympäristön historian dosentti Rauno Lahtinen.


title: Taistelu Turusta

text: Elokuvassa haastatellaan muun muassa turkulaisen kunnallispolitiikan veteraaneja kuten Ilkka Kanerva, Armas Lahoniitty, Ensio Laine, Annika Lapintie ja Pertti Paasio sekä arkkitehti Benito Casagrandea ja ohjaaja Matti Ijästä. Turkulaisista talonvaltaajista haastatellaan Suvi Auvista. Arkistokuvissa ääneen pääsee esimerkiksi arkkitehti Otto-Iivari Meurman.


title: Taistelu Turusta

text: "Uuden Suomen" Mikko Pielan mielestä "veteraanidokumentaristi Aaltosen" teos on "merkittävä poleeminen puheenvuoro vanhan, kauniin rakennetun ympäristön puolesta". Dokumentti kertoo Pielan mukaan "hiuksia nostattavasti ja uskottavasti erikoisesta kiinteistöpoliittisen kähminnän ja lahjonnan tyyssijasta", jonka kuvailuun ei hänen mielestään ole dekkarikirjailija Reijo Mäenkään mielikuvitus vielä riittänyt.


title: Taistelu Turusta

text: "Ilta-Sanomien" Taneli Topeliuksen mukaan kyseessä on karu muistutus kulttuuripääkaupungiksikin valitun Turun lähihistorian häpeätahroista. Vaikuttavimmat kuvat näyttävät vanhaa ja uutta vertailemalla mitä kaikkea Turussa on tietoisesti tuhottu. Elokuva käsittelee vain yhtä kaupunkia, mutta Turun lähihistoria antaa kasvot ilmiölle, joka näkyi koko maassa.


title: Taistelu Turusta

text: Tampereen elokuvajuhlissa 2012 elokuva palkittiin kotimaisten, yli 30-minuuttisten elokuvien sarjassa erikoispalkinnolla.


title: Zverevo

text: Zverevo () on kaupunki Rostovin alueella Venäjällä, noin 15 kilometriä Gukovon itäpuolella. Kaupunki on rautatien varrella. Kaupungissa asui 22 411 ihmistä (2010), koko kaupunkipiirissä asukkaita oli 24 119. Zverevo sai kaupungin aseman vuonna 1989.


title: Zmeinogorsk

text: Zmeinogorsk () on kaupunki Altain aluepiirissä Venäjällä. Vuonna 2010 Zmeinogorskin väkiluku oli 10 955. Zmeinogorsk perustettiin vuonna 1735 ja sai kaupunkioikeudet vuonna 1952.


title: Jacob Cepis

text: Jacob Cepis (s. 21. joulukuuta 1987 Parma, Ohio, Yhdysvallat) on yhdysvaltalainen jääkiekkoilija, joka pelasi kaudella 2011–2012 ECHL-joukkue Idaho Steelheadsissa. Pienikokoinen Cepis on pelipaikaltaan vasen laitahyökkääjä.


title: Jacob Cepis

text: Vuodet 2003–2005 Cepis pelasi NAHL-liigaa Cleveland Baronsissa. Hän oli jälkimmäisellä kaudellaan 2004–2005 tehoilla 22+27=49 joukkueen toiseksi paras pistemies Nick Biondon jälkeen. Cepis pelasi USHL-joukkue Cedar Rapids Roughridersissa vuodet 2005–2007. Hän teki ensimmäisellä kaudellaan 2005–2006 29 pistettä ja toinen kausi 2006–2007 toi tehot 34+38=72, joilla USHL:n tähdistöottelussakin pelannut Cepis voitti koko runkosarjan maalipörssin ja sijoittui pistepörssissä kolmanneksi edellään vain Des Moines Buccaneersin Richard Purslow ja Sioux City Musketeersin Philip DeSimone. Kevään 2007 pudotuspeleissä hän oli viidellä osumallaan Roughridersin paras maalintekijä. Cepis valittiin kauden päätteeksi USHL:n ensimmäiseen tähdistökentälliseen.


title: Jacob Cepis

text: Cepis kävi USHL:n jälkeen kahta yliopistoa; vuodet 2007–2009 Bowling Green State Universitya ja vuodet 2009–2011 Minnesotan yliopistoa. Hän oli ensimmäisellä NCAA-kaudellaan 2007–2008 tehoilla 15+16=31 Bowling Greenin toiseksi paras pistemies Derek Whitmoren jälkeen. Cepis valittiin kauden päätteeksi CCHA:n tulokkaiden tähdistökentälliseen. Kaudella 2010–2011 Minnesotan yliopistossa tehdyt tehot 12+17=29 riittivät joukkueen sisäisen pistepörssin voittoon. Cepis valittiin WCHA:n akateemiseen tähdistökentälliseen.


title: Jacob Cepis

text: Viimeisen yliopistovuotensa jälkeen Cepis pelasi maaliskuussa 2011 yhden ottelun AHL-joukkue Lake Erie Monstersissa. Hän teki huhtikuussa vuoden mittaisen, try-outin sisältäneen sopimuksen SM-liigajoukkue Tapparan kanssa. Hän ehti pelata joukkueessa kaudella 2011–2012 vain kolme runkosarjaottelua ilman tehopisteitä, jonka jälkeen Cepis jätti Tapparan lokakuussa 2011. Myöhemmin samassa kuussa hän teki loppukauden kattavan sopimuksen ECHL-joukkue Idaho Steelheadsin kanssa. Cepis oli joukkueen paras pistemies sekä runkosarjassa tehoilla 20+25=45 että kevään 2012 pudotuspeleissä tehoilla 4+5=9.


title: Arvo Riihimäki

text: Arvo Vihtori Riihimäki (29. toukokuuta 1891 Lavia – 13. joulukuuta 1972 Lavia) oli suomalainen poliitikko. Riihimäki toimi kansanedustajana Sosialistisen työväen ja pienviljelijäin eduskuntaryhmässä 1927–1930 ja SKDL:n ryhmässä 1945–1954. Riihimäki valittiin eduskuntaan Turun läänin pohjoisesta vaalipiiristä


title: Arvo Riihimäki

text: Riihimäki oli ennen poliittista uraansa pienviljelijä. Hänet valittiin eduskuntaan ensi kerran vaaleissa 1927. Vuonna 1930 Riihimäki joutui vankilaan poliittisista syistä kahdeksi vuodeksi. Hänet valittiin eduskuntaan uudestaan vaaleissa 1945 SKDL:n listalta, ja hän oli kansanedustajana vuoteen 1954. Riihimäki toimi myös kunnallispolitiikassa: hän oli Lavian kunnanvaltuuston puheenjohtaja. Hänellä oli useita luottamustoimia muun muassa hallintoneuvostoissa. Hänelle myönnettiin 1966 kunnallisneuvoksen arvonimi.


title: Arvo Riihimäki

text: Riihimäen puoliso oli vuodesta 1923 alkaen Hilja Peltomaa (1903–1963), jonka kanssa hänellä oli kolme lasta: Ilmari (s. 1923), Ilma (s. 1925) ja Ilmi (s. 1935).


title: Ammunnan maailmanmestaruuskilpailut 1921

text: Vuoden 1921 ammunnan maailmanmestaruuskilpailut järjestettiin Lyonissa. Kilpailut olivat yhdeksännettoista maailmanmestaruuskilpailut ammunnassa ja ensimmäiset maailmansodan jälkeen. Ohjelmassa olivat edelleenkin vapaakivääri, vapaapistooliammunta sekä sotilaskiväärikilpailut. Argentiina-pokaali matkusti Yhdysvaltoihin Walter Stokesin johdolla. Tappio vapaakiväärin joukkuekilpailussa oli Sveitsille ensimmäinen sitten Torinon kisojen vuonna 1898.


title: Kaboom

text: Kaboom on englannin kielen onomatopoeettinen sana jolla sarjakuvissa usein ilmaistaan räjähdystä. Sana voi sen lisäksi tarkoittaa esimerkiksi:


title: Lauri Myllymäki

text: Lauri Richard Myllymäki (7. helmikuuta 1897 Ylöjärvi – 25. kesäkuuta 1967 Helsinki) oli kansanedustaja, ensin Työväen ja pienviljelijäin puolueesta ja myöhemmin SKDL:stä.


title: Lauri Myllymäki

text: Myllymäki oli ammatiltaan sähköasentaja. Hänet valittiin eduskuntaan Hämeen läänin pohjoisesta vaalipiiristä 1927, mutta joutui vankilaan syksyllä 1930. Uudestaan hänet valittiin eduskuntaan 1945 ja hän oli kansanedustajana vuoteen 1958. Hän oli mukana myös Tampereen kunnallispolitiikassa, jossa hän oli valtuuston jäsen. Hän oli mukana monien vasemmistolaisten järjestöjen toiminnassa ja yritysten päättävissä elimissä.


title: Lauri Myllymäki

text: Hän joutui kolme kertaa poliittisista syistä vankilaan, vuonna 1918 sekä vuosiksi 1930–1934 ja 1941–1944. Hän oli naimisissa kaksi kertaa.


title: Kaboom (elokuva)

text: Kaboom on vuonna 2010 ensi-iltansa saanut elokuva, jonka on käsikirjoittanut ja ohjannut Gregg Araki. Elokuvan pääosissa näyttelevät Roxane Mesquida, Thomas Dekker, Juno Temple, Haley Bennett ja James Duval. Se sai ensi-iltansa vuoden 2010 Cannesin elokuvajuhlilla, joilla se palkittiin siinä ilmentyvistä homo-, lesbo-, bi- tai transsukupuolisista asioista.


title: Thomas Dekker

text: Thomas Dekker voi tarkoittaa:


title: Ammunnan maailmanmestaruuskilpailut 1922

text: Vuoden 1922 ammunnan maailmanmestaruuskilpailut järjestettiin Milanossa. Kilpailut olivat kahdennetkymmenennet maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. Yhdysvallat puolusti menestyksellä Argentiina-pokaalia, jonka se vuotta aiemmin voitti.


title: 1089 (luku)

text: 1089 (tuhatkahdeksankymmentäyhdeksän) on luonnollinen luku, joka tulee luvun 1088 jälkeen ja jota seuraa luku 1090.


title: 1089 (luku)

text: Luvulla 1089 on useita poikkeuksellisia matemaattisia ominaisuuksia. 1089 on luvun 33 toinen potenssi, ja se voidaan jakaa tekijöihin: formula_1.


title: 1089 (luku)

text: Kymmenjärjestelmässä näiden askelten kautta saadaan aina tulokseksi 1089:Esimerkiksi:


title: 1089 (luku)

text: Kun 1089 kerrotaan luvuilla yhdestä yhdeksään, saadaan seuraava kuvio:


title: 1089 (luku)

text: Kun 1 jaetaan 1089:lla, osamäärässä on äärettömästi toistuva jakso, joka vastaa kahden numeron osiin jaettuna 9-kertotaulua, lukuun ottamatta viimeistä numeroa, joka on 1, kun taas kertotaulussa siinä on 0:


title: 1089 (luku)

text: 1/1089 = 0.0009182736455463728191...


title: 1089 (luku)

text: Vastaavasti 1089 peilikuvalla 9801 on samankaltainen ominaisuus suhteessa yhden kertotauluun, lukuun ottamatta lukua 98, joka puuttuu välistä:


title: Uutistoimisto

text: Uutistoimisto tuottaa sisältöä, kuten uutisia, kuvia ja graafeja, eri medioihin. Pääasiallisia asiakkaita ovat media-alan yritykset, mutta palveluiden kehittyessä uutistoimistot ovat keskittyneet entistä enemmän tarjoamaan palveluita yrityksille ja yksityisille henkilöille. Uutistoimistot voivat olla sekä julkisia yrityksiä että valtion osittain tai kokonaan rahoittamia, kuten Kiinassa (Xinhua) ja Venäjällä (RIA Novosti).


title: Uutistoimisto

text: Suurimmat uutistoimistot seuraavat maailman tapahtumia reaaliajassa ja tarjoavat asiakkailleen jatkuvan uutisvirran. Sisältöä tuotetaan laajasti eri elämän osa-alueilta politiikasta urheiluun, kulttuurista talouteen. Tunnetuimpia uutistoimistoja ovat AFP, Reuters ja Associated Press. Suomen johtavin uutistoimisto on Suomen Tietotoimisto, STT.


title: Uutistoimisto

text: Agence France-Presse on maailman ensimmäinen kansainvälinen uutistoimisto. Ranskalainen yritys on perustettu vuonna 1835. AFP toimi alkujaan nimellä Agence Havas perustajansa, Charles-Louis Havasin, mukaan. Vuonna 1940 nimi muuttui saksalaisten miehityksen aikana French Information Officeksi (FIO). Vuonna 1944 ensimmäiset uutiset tuotettiin nimellä AFP. Yritys on ranskan valtiosta riippumaton, julkinen uutistoimisto. Bernhard Wolff ja Paul Julius Reuter olivat Havasin työntekijöitä. Molemmat perustivat uutistoimistot – saksalaisen Wolffs Telegraphisches Bureaun ja englantilaisen Reutersin – jotka nousivat Euroopan johtavimmiksi uutistoimistoiksi yhdessä AFP:n lisäksi.


title: Uutistoimisto

text:
AFP:n päämaja on Pariisissa. Uutistoimisto on edustettuna maailmanlaajuisesti: sillä on toimittajia 165 eri maassa. Henkilökuntaa on lähes 3000, joista freelancereiden osuus on noin 700.
AFP tuottaa uutisia kuudella eri kielellä, ranskaksi, englanniksi, arabiaksi, espanjaksi, saksaksi ja portugaliksi. Sisältöä tuotetaan reaaliajassa vuoden jokaisena päivänä. AFP:llä on laaja asiakaskunta: graafeja, kuvia ja uutisia tuotetaan sanomalehtiin, televisioon, radioon ja sähköiseen levitykseen ympäri maailmaa.


title: Uutistoimisto

text: Reuters on alkujaan perustettu 1849 Aachenissa, Saksassa, josta se siirtyi Lontooseen vuonna 1851. Paul Julius Reuterin uutistoimisto sai alkunsa palvelusta, joka tarjosi uutisia ja sähkesanomia sekä tiedotti osakkeiden pörssihinnoista. Reuter teki yhteistyötä Havasin ja Wolffin kanssa. He loivat uutisverkoston, joka tavoitti ihmisiä maailmanlaajuisesti. Reuters uutisoi ensimmäisenä Euroopassa presidentti Lincolnin murhasta vuonna 1865.


title: Uutistoimisto

text: Kanadalainen Thomson Corporation osti Reutersin vuonna 2008 . Nykyään yritys tunnetaan nimellä Thomson Reuters. Uutistoimiston palkkalistoilla on tuhansia toimittajia. Reutersilla on käytössä toimittajien Handbook of Journalism, jossa on määritelty uutisoinnin etiketti sekä toimintamallit. Ohjekirjassa on myös kerrottu juttujen tekoa ja kuvien käsittelyä koskevat arvot.


title: Uutistoimisto

text:
The Associated Press on yhdysvaltalainen uutistoimisto. AP:n perusti Moses Yale Beach vuonna 1846. Uutistoimisto raportoi ensimmäisenä Meksikon sodasta vuonna 1846.
AP:n hankkeeseen lähti aluksi mukaan neljä lehteä, nykyään sen tuottamaa sisältöä käyttää 1700 sanomalehteä. Palveluita hyödyntää myös 5000 televisio- ja radiotoimitusta. AP tavoittaa uutisillaan päivittäin noin 3,5 miljardia ihmistä. Sen palkkalistoilla on noin 3700 työntekijää joista kaksi kolmasosaa työkentelee kentällä. AP toimii yli 300 toimipaikassa ja uutisoi maailmanlaajuisesti reaaliajassa.


title: Uutistoimisto

text: Yritys on historiansa aikana saanut 49 Pulitzer-palkintoa jutuistaan sekä 30 kuva-Pulitzeria.


title: Uutistoimisto

text: STT (Suomen Tietotoimisto) on perustettu vuonna 1887. STT on yksi maailman vanhimmista edelleen toimivista uutistoimistoista. Alkujaan yritys toimi nimellä Suomen Sähkösanomatoimisto. Nykyisen nimensä se sai 1915. Vuonna 2010 STT yhdistyi Lehtikuvan kanssa. Fuusioitumisen jälkeen yritys muutti nimensä STT-Lehtikuvaksi. Uutistoimisto on alansa johtavimpia toimijoita Suomessa. Osakeyhtiö on 41 eri yrityksen omistuksessa. Suurimmat omistajat ovat Sanoma News, Alma Media, TS-Yhtymä. Yleisradio ei osta palveluita STT:ltä, mutta omistaa siitä pienen osan. Ruotsinkielisistä sisällöistä vastaa FNB.


title: Uutistoimisto

text: STT:llä on kahdeksan aluetoimistoa. Sillä on myös kirjeenvaihtajat Brysselissä, Tukholmassa sekä Washingtonissa. Yritys työllistää noin 180 henkilöä ja tuottaa keskimäärin 300 uutista päivässä. Katkeamattoman uutisvirran avulla sisältöä jaetaan ympäri vuorokauden. Fuusioitumisen myötä yrityksellä on käytössään laaja kuvapankki sekä kuvauspalvelut, jotka myös yksityinen henkilö voi tilata käyttöönsä. Sisältöä tuotetaan myös graafien muodossa. Uutistoimiston palveluita on kehitetty: fokus on myös yritysviestinnässä. Tiedotepalvelun avulla yritykset voivat välittää tiedotteitaan STT:n kautta kansalliseen ja kansainväliseen tai tarkoin rajattuun jakeluun. STT ylläpitää myös kattavaa kansallista tapahtumakalenteria.


title: Serpentiini (paperi)

text: Serpentiini on värillistä rullaksi kierrettyä paperinauhaa, jota heitellään ilmaan ja joka purkautuu spiraalina. Sitä käytetään juhlatilaisuuksissa koristeena konfetin tavoin. Suomessa serpentiini yhdistetään erityisesti vapun juhlintaan.


title: Serpentiini (paperi)

text: Paukkuserpentiini on tavallisen serpentiinin tavoin värikästä nauhaa. Paukkuserpentiini vedetään siitä roikkuvasta narusta, jolloin se aukeaa ja raketin lailla suihkuaa pois. Paukkuserpentiini on pienimuotoinen ilotulite.


title: Ammunnan maailmanmestaruuskilpailut 1923

text: Vuoden 1923 ammunnan maailmanmestaruuskilpailut järjestettiin Camp Perryssä. Kilpailut olivat 21. maailmanmestaruuskilpailut ammunnassa. Kisat järjestettiin Camp Perryssä toista kertaa; edellisen kerran kisat olivat kaupungissa vuonna 1913.


text: Ohjelmassa olivat vapaakivääri, vapaapistooli ja sotilaskiväärikilpailut. Vuoden 1923 maailmanmestaruuskilpaiuluissa jaettiin mitaleja yhdessätoista kilpailuissa. Joukkuekilpailuja näistä oli kaksi, mutta ne jäivät tyngiksi sillä vain Yhdysvalloista osallistui täydet joukkueet kumpaankin lajiin.


title: Michael Christensen

text: Michael Klitgaard Christensen (s. 28. elokuuta 1990 Karlslunde) on tanskalainen autourheilija. Hän on kilpaillut karting-sarjoissa voittaen muun muassa Nordic KF3-luokan mestaruuden vuonna 2004, European KF3-mestaruuden 2005 ja German Kart Championship -sarjan mestaruuden 2006 ja 2007 sekä KF1 South Garda Winter Clubin. Lisäksi hän sijoittui toiseksi Formula A mestaruussarjassa. Vuosina 2008–2009 Christensen kilpaili Formula BMW -sarjassa sijoittuen kuudenneksi ja neljänneksi. Vuonna 2010 Christensen kilpaili GP3-sarjassa Arden-tallissa saavuttamatta pisteitä. Christensen jatkoi GP3-sarjassa vuonna 2011 Mücke Motorsport -tallissa saavuttaen kaksi kakkossijaa sijoittuen pisteissä 11:nneksi. Vuosina 2012-2013 Christensen on ajanut Porsche Supercup kilpailuja. Nykyisin Christensen kilpailee FIA World Endurance Championship -sarjassa GTE Pro -luokan Porschella. Hän on kuulunut Porschen junioriohjelmaan.


title: Michael Christensen

text: Christensen harrastaa kuntoilua ja on ilmoittanut lempikuljettajansa olevan Michael Schumacher.


title: Jaakko Fatalisti ja hänen isäntänsä

text: Jaakko Fatalisti ja hänen isäntänsä ("Jacques le fataliste et son maître") on ranskalaisen Denis Diderot’n romaani. Se on satiiri, jonka keskeinen teema on Jaakko-nimisen palvelijan ja hänen isäntänsä välinen suhde.


title: Jaakko Fatalisti ja hänen isäntänsä

text: Diderot kirjoitti romaania Pietarissa, minne hänet oli kutsunut keisarinna Katariina II:n hovi. Romaani ilmestyi alkujaan jatkokertomuksena, ja yhtenä niteenä se julkaistiin vasta 1796, kymmenen vuotta Diderot’n kuoleman jälkeen.


title: Jaakko Fatalisti ja hänen isäntänsä

text: "Jaakko Fatalisti ja hänen isäntänsä" on arvostettu teos. Esimerkiksi Milan Kundera nosti esseessään "Romaanin taide" sen ja Laurence Sternen "Tristram Shandyn" 1700-luvun parhaimmiksi romaaneiksi.


title: Eksyssuon lapset

text: Eksyssuon lapset on Pirkko Jaakolan kirjoittama radiokuunnelma, jonka ensiesitys Yleisradiossa oli vuonna 1981. Se voitti Tšekkoslovakian kuunnelmafestivaaleilla Pro Bohemia -ykköspalkinnon. Kuunnelman kesto on 24 minuuttia ja sen on ohjannut Marianne Castrén.


title: Eksyssuon lapset

text: "Eksyssuon lapset" on fiktiivinen, mutta se perustuu tositapahtumiin. Kuunnelma kertoo Loimaan Eksyssuolle eksyneestä kahdesta sisaruksesta. Kuunnelmassa molemmat lapset ovat poikia, mutta todellisuudessa toinen lapsista oli tyttö. Tapaus sattui vuonna 1897 ja paikalle on myöhemmin pystytetty risti.


title: Eksyssuon lapset

text: Kuunnelmaa on vuodesta 2006 alkaen esitetty vuosittain Jaakola-päivien yhteydessä Eksyssuolla kuunnelman tapahtumapaikalla. Ensimmäisenä vuotena kuuntelijoita oli 50 ja vuonna 2010 tapahtumaan osallistui 150 henkilöä. Tapahtuman järjestäjinä toimivat Loimaan Jaakola-seura ry, Suomen Kuunnelmayhdistys ry ja Loimaan kaupungin kulttuuripalvelut. Yleisradio julkaisi "Eksyssuon lapset" C-kasetilla vuonna 1985. Josef Braun on kääntänyt kuunnelman saksaksi nimellä "Kinder verirrt im Moor".


title: Peter Lenz

text: Peter James Lenz (30. toukokuuta 1997 Orlando, Florida – 29. elokuuta 2010) oli kansainvälisesti menestynyt yhdysvaltalainen ratamoottoripyöräilijä.


title: Peter Lenz

text: Hän oli nelinkertainen kansainvälinen mestari ja viisinkertainen Yhdysvaltain mestari. Lenz aloitti 2009 kilpailemisen 125 GP -luokan juniorisarjassa. 29. elokuuta 2010 Lenz menehtyi lämmittelykierroksella tapahtuneessa onnettomuudessa Red Bull Indianapolis GP:ssä 13-vuotiaana.


title: Peter Lenz

text: Lenz ajoi urallaan kolme suurempaa onnettomuutta: vuosina 2007 ja 2009 sekä viimeisessä kilpailussaan vuonna 2010. 8. heinäkuuta 2007 Peter Lenz oli kilpailemassa Kanadan Mini Road Race Formula 80 GP:ssä, kun toinen kuljettaja törmäsi vahingossa hänen ohjaustankoonsa pakottaen hänet kääntymään oikealle kohti useita muita kuljettajia. Yhdeltä kuljettajista murtui onnettomuudessa käsi.


title: Peter Lenz

text: Portland International Speedwayssä 31. toukokuuta 2009 Peter Lenz kärsi jarruviasta ja ajoi puomiin 160 km/h vauhdissa. Häneltä murtuivat muun muassa pohjeluu, sääriluu ja reisiluu, hänen kasvoihinsa tuli haavoja ja yksi hermo katkesi. Peter Lenzin ensimmäinen kommentti vian mahdollisesta syystä oli se, että joku oli jättänyt jarrut pumppaamatta ennen kilpailua. Toisten ohella isä Michael Lenz spekuloi, että onnettomuuteen liittyi muutakin kuin jarrut.


title: Peter Lenz

text: 29. elokuuta 2010 Lenz oli lämmittelyn aikana mukana onnettomuudessa MD250H-moottoripyörällään Red Bull Indianapolis GP:ssä. Lenz kaatui, ja häneen osui toinen kuljettaja, 12-vuotias Xavier Zayat. Ensihoitajat alkoivat välittömästi intuboida ja elvyttää Lenziä, ja he kiidättivät hänet Methodist-sairaalaan Indianapolisiin, jossa hän myöhemmin menehtyi vammoihinsa. Hallitseva MotoGP-maailmanmestari Valentino Rossi kaatui radalla harjoituksen aikana ja lämmittelyissä neljä kertaa, ja muut kärkikuljettajat myönsivät, että rata oli vaikea.


title: Peter Lenz

text: Lenzin hautajaiset pidettiin 3. syyskuuta 2010 St. Joseph Catholic Churchissa Vancouverissa Washingtonissa.


title: Peter Lenz

text: Kerättyään lahjoituksia koulu, jota Lenz kävi St. Joseph’s Catholic School nimesi 2016 Lenzin muistoksi urheilukentän Peter Lenz Memorial Athletic Field.


title: Ip Man 2

text: Ip Man 2 on vuonna 2010 valmistunut löyhästi elämäkerrallinen elokuva, joka kuvaa Wing Tsungin suurmestaria Ip Mania. Edeltäjän tavoin elokuvan ohjasi Wilson Yip ja käsikirjoitti Edmond Wong. Pääosaa näyttelee Donnie Yen ja taistelukohtausten koreografiasta vastasi Sammo Hung.


title: Ip Man 2

text: 2011 Paras sivuosa: Sammo Hung


title: Ip Man 2

text:
2011 Paras ohjaaja: Wilson Yip
2011 Paras elokuva


title: 3-D Man

text:
3-D Man (Suomeksi: 3-D mies) on Marvelin luoma supersankari. 3-D Manin ensitapaaminen tapahtui "Marvel Premiere" lehden numerossa 35 vuonna 1977.
3-D Man seikkailee 50-luvun maailmassa vaikkakin hahmo luotiin 70-luvulla. Hahmon loivat Roy Thomas ja Jim Craig.


title: 3-D Man

text: 3-D Man sai kykynsä ollesaan NASAn koelentäjänä epäonnistuneella lennolla. Charles selviytyi koneen törmäyksestä, ja sai supernopeuden, superkestävyyden ja supervoimakkuuden.


title: Christina (Ruotsin prinsessa)

text: Prinsessa Christina ("Christina Louise Helena", s. 3. elokuuta 1943) on Ruotsin kuningas Kaarle XVI Kustaan sisar. Hän on prinssi Kustaa Aadolfin ja prinsessa Sibyllan neljäs lapsi.


title: Christina (Ruotsin prinsessa)

text: Hän tapasi tulevan aviomiehensä Tord Magnusonin lounaalla Tukholmassa vuonna 1961. Kihlauksesta ilmoitettiin vuonna 1974, ja pari meni naimisiin saman vuoden kesäkuussa. Avioliittonsa johdosta hän menetti kuninkaallisen prinsessan arvonsa, ja tämän korostamiseksi häneen viitataan virallisissa yhteyksissä nimiparilla "prinsessa Christina, rouva Magnuson".


title: Christina (Ruotsin prinsessa)

text: Prinsessa Christinalla on kolme lasta: Carl Gustaf Victor Magnuson (s. 8. elokuuta 1975), Tord Oscar Frederik Magnuson (s. 20. kesäkuuta 1977) ja Victor Edmund Lennart Magnuson (s. 10. syyskuuta 1980).


title: Christina (Ruotsin prinsessa)

text: Joulukuussa 2010 prinsessa Christina kertoi "Aftonbladet"-lehdelle, että hänellä todettiin keväällä rintasyöpä. Hänet leikattiin kolme kertaa, ja hänelle annettiin sytostaatti- ja sädehoitoa. Syksyllä 2016 hän sairastui leukemiaan.


title: Semanttis-pragmaattinen dysfasia

text: Semanttis-pragmaattisella kielihäiriöllä (engl. Semantic Pragmatic Disorder, SPD tai Pragmatic language impairment, PLI) tarkoitetaan häiriötä puheen merkityssisällön ymmärtämisessä. Kyse on tiedon käsittelyn ongelmasta johtuvasta kokonaisvaltaisesta viestinnän häiriöstä. Semanttis-pragmaattinen kielihäiriö on abstraktiin ajatteluun ja asioiden mieltämiseen liittyvä monimutkainen ongelma, jota ei vielä täysin ymmärretä.


title: Semanttis-pragmaattinen dysfasia

text: Lasten, joilla on semanttis-pragmaattinen kielihäiriö, on vaikea ymmärtää tapahtuman keskeisin merkitys tai pääajatus. He keskittyvät tyypillisesti sellaisiin pieniin yksityiskohtiin, joita muut pitävät merkityksettöminä tai epäoleellisina. Lapsi saattaa esimerkiksi huomauttaa näpystä kasvoissasi, ennen kuin tervehtii sinua.


title: Semanttis-pragmaattinen dysfasia

text: Lapsilla, joilla on vaikeus ymmärtää asioiden ja sanojen merkityksiä, on vieläkin vaikeampaa yleistää ja ymmärtää merkitys uusissa tilanteissa.


title: Semanttis-pragmaattinen dysfasia

text: Semanttis-pragmaattiselle lapselle kommentit ja kysymykset kuten "Mistäs sinä sitten tulit?.., Mitä teet myöhemmin?" ja "Sepä oli erittäin nokkelaa sinulta!", ovat usein vaikeita ymmärtää. Tällainen kieli edellyttää muutakin kuin kuuntelemista ja sanojen ymmärtämistä. Täytyisi ymmärtää muun muassa kuvaannollisia ilmauksia ja aikakäsitteitä.


title: Semanttis-pragmaattinen dysfasia

text: Semanttis-pragmaattisen lapsen kyky ymmärtää saattaa täysin kadota, kun opettaja kertoo vitsin, tai tekee muutaman sarkastisen huomautuksen kesken opetuksen. Semanttis-pragmaattisesta lapsesta tämä tuntuu usein hyvin epämiellyttävältä, koska he ottavat kaiken kirjaimellisesti.


title: Semanttis-pragmaattinen dysfasia

text: Koska semanttis-pragmaattisen lapsen on vaikea ymmärtää mitä muut ihmiset ajattelevat kun he puhuvat, he eivät voi ymmärtää kun ihmiset valehtelevat tai pettävät heitä


title: Semanttis-pragmaattinen dysfasia

text: Semanttis-pragmaattiset lapset puhuvat yleensä paljon enemmän kuin todella ymmärtävät. Jotkut lapset käyttävät tasaista tai laulavaa puhetta, kun toistavat muiden ihmisten puhetta.


title: Semanttis-pragmaattinen dysfasia

text: Semanttis-pragmaattiset lapset oppivat kieltä eri tavalla; he opettelevat sanoja usein ulkoa, vaikkeivat tiedä, mitä ne tarkoittavat. Semanttis-pragmaattiset lapset saattavat muistaa valtavat määrät aikuisilta opittuja lauseita, jotka he toistavat usein tarkasti aina puhujan henkilökohtaista intonaatiota ja aksenttia myöten.


title: Semanttis-pragmaattinen dysfasia

text: Jos semanttis-pragmaattista lasta pyytää antamaan selvitys jostain tapahtumasta, sanat löytyvät usein haparoiden ja kerronta on hyvin katkonaista.


title: Semanttis-pragmaattinen dysfasia

text: Semanttis-pragmaattisen nuoren puhe sisältää usein sopimattoman paljon kaikuna opittuja sosiaalisiin tilanteisiin liittyviä fraaseja ja hyvin vähän sitä, mitä he tuntevat ja ajattelevat. Semanttis-pragmaattiseen kielihäiriöön liittyy se, etteivät lapset tee eroa ihmisten välillä, vaan aikuisia, lapsia, opettajia ja vanhempia puhutellaan samoin.


title: Semanttis-pragmaattinen dysfasia

text: SPD-lapset eivät välttämättä osaa tunnistaa, mikä on sosiaalisesti hyväksyttävää. Semanttis-pragmaattisen lapsen sopimaton tai kypsymätön kielenkäyttö voi olla erittäin kiusallista. He saattavat esimerkiksi kysyä "miksi tuolla naisella on noin iso nenä" tai kertoa perhesalaisuuksia henkilölle, jolta asia olisi haluttu pitää salassa.


title: Semanttis-pragmaattinen dysfasia

text: SPD-nuorella ei ole usein aavistustakaan, mikä hänen tarinassaan on olennaista ja mikä ei, ja pyrkiessään kuvaamaan menneitä tapahtumia, hän pyrkii usein kertomaan ne hyvin yksityiskohtaisesti. Hän voi myös uskoa, että hänen kuuntelijansa jakaa hänen ajatuksensa täysin. Hän saattaa tehdä oletuksen, että jokin asia on yleisesti tiedossa, jolloin saattaa saada kysymyksiin asiasta vain yhden sanan vastauksia.


title: Semanttis-pragmaattinen dysfasia

text: Semanttis-pragmaattisella nuorella on vaikeuksia nähdä maailmaa toisten silmin tai ymmärtää, että muut ihmiset ajattelevat eri tavoin kuin itse.


title: Semanttis-pragmaattinen dysfasia

text: Semanttis-pragmaattiset lapset ovat usein huomattavasti kiinnostuneempia oikeasta toiminnasta kuin mielikuvitusleikeistä. He ovat usein kiinnostuneista vedestä, motorisista leikeistä, koneiden käytöstä, siivoamisesta ja lelujen pinoamisesta.


title: Semanttis-pragmaattinen dysfasia

text: Monilla semanttis-pragmaattisilla lapsilla on poikkeukselliset muistitaidot, jotka kompensoivat kommunikaatiovaikeuksia. Monilla on laaja varasto sosiaalisiin tilanteisiin liittyviä fraaseja. Lapset saattavat muistaa yksityiskohtaisesti vanhoja tapahtumia, jotka muut perheenjäsenet ovat jo kauan sitten unohtaneet. Useat muistavat ajoreitit niin, että voivat opastaa vanhempiaan pitkiäkin ajomatkoja. Jotkut muistavat loistavasti lukemansa, kun toiset muistavat sävelet.


title: Semanttis-pragmaattinen dysfasia

text: Osa SPD-lapsista oppii lukemaan aikaisin, mutta ei ymmärrä lukemaansa. Tätä kutsutaan nimellä hyperleksia. Toisille lukeminen ja kirjoittaminen on vaikeaa, ja tätä kutsutaan nimellä dysleksia eli lukihäiriö.


title: Pirate Parties International

text: Pirate Parties International (PPI) on piraattipuolueiden kansainvälinen yhteistyöjärjestö, joka perustettiin virallisesti 18. huhtikuuta 2010 PPI:n konferenssissa Brysselissä, Belgiassa. Sen puheenjohtajina toimivat Alankomaiden Piraattipuolueen Samir Allioui ja Tšekin Piraattipuolueen Marcel Kolaja.


title: RN Roma (1940)

text: RN Roma () oli Regia Marinan eli Italian kuningaskunnan laivaston toisessa maailmansodassa palvellut Vittorio Veneto -luokan taistelulaiva, jonka Saksan ilmavoimat upottivat 9. syyskuuta 1943 Fritz-X-liitopommilla Italian antauduttua ja aluksen ollessa menossa Maltalle antautumaan.


title: RN Roma (1940)

text: Alus tilattiin Cantieri Riuniti dell'Adriaticolta Triestestä. Sen köli laskettiin 18. syyskuuta 1938 ja alus laskettiin vesille 9. kesäkuuta 1940. Alus otettiin palvelukseen 14. kesäkuuta 1942.


title: RN Roma (1940)

text: Alus siirrettiin viirikkönsä mukana Tarantosta La Speziaan, missä se vapautti "Littorion" laivaston lippulaivan tehtävistä. Alus ei tehnyt operatiivisia purjehduksia, mutta siitä huolimatta se vaurioitui 5. ja 23. kesäkuuta 1943 ilmapommituksissa. Italian antautuessa syyskuussa alus johti laivaston Maltalle. Matkalla alukseen osui kaksi Saksan ilmavoimien lentokoneesta laukaisemaa radio-ohjattua liitopommia, joista toinen läpäisi aluksen keskilaivasta räjähtäen kölin alla ja toinen osui sillan etupuolelle lähelle ammusvarastoon. Hieman osumien jälkeen alus tuhoutui räjähdyksessä upoten nopeasti vieden pääosan miehistöstä mukanaan.


title: RN Roma (1940)

text: Aluksen hylyn löysi kesäkuussa 2012 vedenalainen robotti Pluto Palla, jonka on suunnitellut italialainen insinööri Guido Gay. Löytöpaikka on 30 km:n päässä Sardinian pohjoisrannikolta noin 1000 metrin syvyydessä. 10. syyskuuta 2012 järjestettiin italialaisella fregatilla muistotilaisuus "Roman" uppoamispaikalla. Italian puolustusministeri Giampaolo Di Paola, joka on meriupseeri, kuvasi kuolleita merimiehiä "tietämättään sankareiksi tulleiksi miehiksi, jotka löysivät paikan historiassa koska suorittivat velvollisuutensa kuolemaansa saakka".


title: Sähkörauskut

text: Sähkörauskut ("Torpedinidae") on sähkörauskukaloihin kuuluva kalaheimo, jonka lajeja tavataan valtameristä.


title: Sähkörauskut

text: Vanhimmat sähkörauskuihin kuuluvien lajien fossiileista on ajoitettu eoseenikauden alkupuolelle. Nykyään eläviä lajeja on 22 kahdessa suvussa. Heimo jaetaan kahteen alaheimoon "Torpedininae", johon kuuluvat "Torpedo"-suvun lajit ja "Hypninae", johon kuuluu ainoastaan yksi laji, lautasrausku ("Hypnos monopterygium"). Toisinaan lautasrausku luokitellaan kuuluvaksi omaan heimoonsa "Hypnidae".


title: Sähkörauskut

text: Suurin sähkörauskulaji voi kasvaa noin 180 cm mittaiseksi, mutta yleensä kalat jäävät alle metrin kokoisiksi. Rintaevät ovat leveät ja antavat ruumiille kiekkomaisen muodon. Päästä kiekko on yleensä melko suora. Rintaevissä on munuaisen muotoiset sähköelimet, jotka voivat sysisähkörauskulla ("Torpedo nobiliana") tuottaa jopa 220 V jännitteen. "Torpedo"-suvun lajeilla selkäeviä on kaksi, joista etummainen on selvästi takimmaista kookkaampi. Pyrstö on melko paksu ja pyrstöevä kookas. Lautasrauskulla pyrstö on hyvin lyhyt ja selkäevät pienet. Lajien hampaat ovat pienet ja teräväkärkiset. Sähkörauskut lisääntyvät ovovivipaarisesti.


title: Sähkörauskut

text: Sähkörauskuja tavataan lauhkeista ja lämpimistä vesistä. Ne elävät Atlantissa Välimeri mukaan luettuna, Intian valtameressä ja Tyynessämeressä. Lajit elävät pääasiassa matalissa vesissä rannikolla tyypillisesti pohjalla. Joitakin lajeja tavataan 360 metrin syvyydestä. Sähkörauskulajit elävät hiekkaisilla ja mutaisilla pohjilla, jonne ne voivat kaivautua väijymään saalista. Kalojen ravinto koostuu pienistä kaloista ja selkärangattomista eläimistä. Saaliinsa ne tainnuttavat sähköiskulla. Toisinaan niitä saadaan trooleilla sivusaaliina, mutta lajeilla ei ole kaupallista merkitystä.


title: Robert J. Bentley

text: Robert Julian Bentley (s. 3. helmikuuta 1943 Columbiana, Alabama) on yhdysvaltalainen republikaanipoliitikko, joka toimi Alabaman osavaltion kuvernöörinä 17. tammikuuta 2011 – 10. huhtikuuta 2017. Hän erosi virasta kesken toisen kauden, kampanjavarojen väärinkäyttöön ja salasuhteen peittelyyn liittyneen kohun jälkeen.


title: Robert J. Bentley

text: Ammatiltaan Bentley on lääkäri, erityisalanaan dermatologia. Hänen poliittinen uransa alkoi vuonna 2002, jolloin hänet valittiin Alabaman edustajainhuoneen jäseneksi.


title: Valkoisten pako

text: Valkoisten pako (), Suomessa myös kantaväestön pako on länsimainen ilmiö, jossa kantaväestö muuttaa pois asuinalueilta, joissa maahanmuuttajien määrä on ylittänyt tietyn kipukynnyksen eli ns. keikahduspisteen. Suomessa ilmiötä esiintyy ainakin Espoon Suvelassa, Vantaan Länsimäessä ja Helsingin Kallahdessa. Eristyneisiin lähiöihin jäävät myös huono-osaiset kantasuomalaiset. Suomessa kantaväestön poismuuttoa alkaa tapahtua yhä nopeammin alueilta, joissa maahanmuuttajien määrä ylittää 20 prosenttia väestöstä. Tällaisia alueita on pääkaupunkiseudulla jo kolmisenkymmentä.


title: Valkoisten pako

text: Ilmiötä pidetään ongelmallisena, koska sen katsotaan lisäävän eriarvoisuutta ja tuovan kustannuksia. Kaupunkimaantieteen tutkija Venla Berneliuksen mukaan tilannetta voitaisiin parantaa lisärahoituksella. Esimerkiksi Helsingissä käänteiseen syrjintään käytettiin vuonna 2010 noin 1,7 miljoonaa euroa. Summaa pyrittiin lisäämään vuodelle 2011, mutta heikon taloustilanteen johdosta summan korottamiseen ei ryhdytty.


title: Pirkko Arola

text: Pirkko Arola (s. 1946 Luumäki) on suomalainen pastori ja runoilija.


title: Tapani Suonto

text: Tapani Suonto on kristillisen One Way Mission -järjestön senioripastori ja entinen toiminnanjohtaja, joka on toiminut evankelistana ja raamatunopettajana vuodesta 1975 lähtien. Alun perin hän tuli tunnetuksi kristittynä trubaduurina ja on julkaissut vuosien aikana useita omia äänitteitä. Päätoimiseksi evankelistaksi hän lähti aluksi Kansan Raamattuseuran piirissä. Myöhemmin hän toimi kansainvälisen lähetysjärjestön "Youth with a Mission" palveluksessa.


title: Tapani Suonto

text: Suonnon johtama toiminta laajeni vähitellen myös ulkomaille ja nykyisin työ tunnetaan nimellä "One Way Mission". Järjestöllä on toimintaa muun muassa Kiinassa, Mongoliassa, Venäjällä, Intiassa, Nepalissa, Ugandassa, Israelissa ja Virossa.


title: Ammunnan maailmanmestaruuskilpailut 1924

text: Vuoden 1924 ammunnan maailmanmestaruuskilpailut järjestettiin Reimsissa. Kilpailut olivat 22. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. Kilpailut alkoivat 14. kesäkuuta ja päättyivät 19. kesäkuuta. Sammalla radalla alkoivat olympia-ammunnat jo 23. kesäkuuta.


title: Wäinö Selander

text: Wäinö Selander (22. huhtikuuta 1886 Tyrvää – 20. syyskuuta 1973 Hämeenlinna) oli suomalainen liikemies, maanviljelijä ja kirjailija. Hän oli myös jonkin aikaa Maalaisliiton kansanedustajana.


title: Wäinö Selander

text: Selanderin vanhemmat olivat nimismies Johan Jakob Selander ja Sigrid Maria Leander. Hän kävi kuusi luokkaa oppikoulua ja suoritti maanviljelyskoulun 1907. Selander toimi sanomalehtikirjailijana 1907–1917, Maatalousosakepankin Karkun konttorin esimiehenä 1917–1923, "Oy Grafitin" toimitusjohtajana 1920–1923 sekä Turkistalous-lehden toimittajana 1929–1930. Hän viljeli omaa maatilaansa Karkussa vuodesta 1915 alkaen ja toimi myös liikemiehenä vuodesta 1924 sekä oli "Itä-Satakunnan kiinteistötoimiston" johtajana vuodesta 1931.


title: Wäinö Selander

text: Selander oli kansanedustajana 1919–1922 edustaen Turun läänin pohjoista vaalipiiriä. Hän oli eduskunnan pankkivaliokunnan puheenjohtaja 1921 ja kuului myös Suomen Pankin tilintarkastajiin. Selander oli Maalaisliiton Satakunnan piirin puheenjohtajana, Karkun kunnanvaltuuston jäsenenä sekä muun muassa Tyrvään osuuskaupan hallintoneuvoston jäsenenä.


title: Wäinö Selander

text: Selanderin kirjallinen tuotanto koostui maatalousaiheisesta ammattikirjallisuudesta sekä Karkun kotiseutuhistoriaan liittyvistä tutkimuksista.


title: Wäinö Selander

text: Wäinö Selander oli naimisissa vuodesta 1915 Alli Gabriella Tryggin kanssa.


title: Timo Reenpää

text: Timo Reenpää (s. ) on suomalainen sarjakuvien suomentaja ja kendo-vaikuttaja. Hän käänsi 1970- ja 1980-luvulla suomeksi muun muassa "Lucky Lukea", "Tinttiä", Enki Bilalin sarjakuvia sekä André Franquinin "Mustat sivut". Hän toimi Suomen sarjakuvaseuran puheenjohtajana vuosina 1976–1980.. Suomen sarjakuvaseura myönsi Timo Reenpäälle sarjakuvaneuvoksen arvonimen vuonna 1981, jolloin se jaettiin ensimmäisen kerran. Kyseisellä arvonimellä on palkittu sarjakuvakeräilijöitä, -kirjailijoita ja -toimittajia sekä muita tärkeitä suomalaisia sarjakuva-alan vaikuttajia.


title: Timo Reenpää

text: Timo Reenpää on kustannusyhtiö Otavan entisen toimitusjohtajan Heikki A. Reenpään poika ja kuuluu siten kustannusalalla pitkään vaikuttaneeseen Reenpään sukuun.


title: Timo Reenpää

text: Timo Reenpäällä on Juhani Härmän kanssa yhteinen salanimi Jouni Tihma, jonka alla he ovat tehneet yhteistyötä.


title: Lauri Arra

text: Lauri Arra (7. elokuuta 1886 Sahalahti – 12. heinäkuuta 1968 Sahalahti) oli suomalainen kirjailija.


title: Lauri Arra

text: Arran ainoa julkaistu teos oli romaani "Siirtolaisjätkiä" (1936).


title: Lupanovanjoki

text: Lupanovanjoki () on joki Leningradin alueella Venäjällä. Se saa alkunsa Lupanovanjärvestä, virtaa kohti pohjoista ja laskee Hevaanjokeen Hevaan kalanviljelyaltaiden ohi. Joen pituus on 12 kilometriä.


title: Lupanovanjärvi

text: Lupanovanjärvi () on järvi Leningradin alueella Venäjällä. Se sijaitsee Länsi-Inkerin ylängön ja Hevaanjoen välisellä metsä- ja suoalueella ja laskee Hevaanjokeen Lupanovanjoen kautta. Järven pinta-ala on 3,9 neliökilometriä ja valuma-alueen laajuus 51,3 neliökilometriä.


title: Lupanovanjärvi

text: Järven nimitys perustuu sen eteläpuolella ennen toista maailmansotaa sijainneeseen Lubanovon (ven. Лубаново) kylään.


title: Ruitsanjoki

text: Ruitsanjoki (, myös Лопухинка, "Lopuhinka") on joki Venäjällä Leningradin alueen Lomonosovin piirissä. Se saa alkunsa Lopuhkinan kylän luota, virtaa kohti pohjoista ja muodostaa yhdessä Mustajoen kanssa Hevaanjoen. Ruitsanjoen pituus on 16 kilometriä.


title: Ruitsanjoki

text: Ennen toista maailmansotaa Ruitsanjoen varrella sijaitsi useita inkeroiskyliä, jotka tuhoutuivat sodan aikana. Joen suussa oli Mihail Lomonosovin 1700-luvulla perustama Ruitsan lasitehdas.


title: Mustajoki (Lomonosovin piiri)

text: Mustajoki (, myös Черновка, "Tšernovka") on joki Venäjällä Leningradin alueen Lomonosovin piirissä. Se saa alkunsa Länsi-Inkerin ylängön ja Suomelahden etelärannan väliseltä suoalueelta ja virtaa kohti länttä muodostaen Hevaanjoen yhdessä Ruitsanjoen kanssa. Mustajoen pituus on 34 kilometriä.


title: Mustajoki (Lomonosovin piiri)

text: Ennen toista maailmansotaa Mustajoen varrella sijaitsi muutamia inkerinsuomalaisten, venäläisten ja inkerikkojen asuttamia kyliä, jotka tuhoutuivat sodan aikana. Nykyään ainoa asutuskeskus on Orsitsan kuntaan kuuluva Petrovskin kylä (ven. Петровское, "Petrovskoje").


title: Tšornaja

text: Tšornaja (, suomeksi ’musta’) on yleinen joennimi Venäjällä. Se voi olla myös naisen sukunimi tai kylännimi. Nimitys voi viitata muun muassa seuraaviin:


title: Huuri

text: Huuri on islamiin liittyvä käsite, joka merkitsee oikeauskoisia miehiä paratiisissa sulostuttavaa ikuisesti neitseellistä naista.


title: Eero Ekqvist

text: Eero Adam Kalervo Ekqvist (27. lokakuuta 1911 Turku – 5. marraskuuta 1997 Turku) oli suomalainen kirjailija.


title: Eero Ekqvist

text: Ekqvist on kirjoittanut nuortenkirjoja, romaneja, kuunnelmia ja murrepakinoita. Vuonna 1989 hän julkaisi romaanin "Ja vuorilla kaartelivat korpit" jossa kuvattiin turkulaisista sotilaista kootun pataljoonan taisteluja saksalaisten rinnalla jatkosodan hyökkäysvaiheessa 1941 Kalastajasaarennossa Jäämeren rannalla.


title: Paranormal Activity 2

text: Paranormal Activity 2 on Tod Williamsin ohjaama kauhuelokuva. Se on "Paranormal Activity" -elokuvan esiosa.


title: Paranormal Activity 2

text: Elokuva kuvataan turvakameroista ja perheen omasta videokamerasta. Elokuva kuvattiin kolmessa viikossa. Elokuva kertoo ensimmäisen elokuvan päähenkilö Katien siskon Kristin perheestä. Tapahtumat sijoittuvat noin 60 päivää ennen ensimmäisen osan tapahtumia. Elokuvan juoni on hyvin samanlainen kuin ensimmäisen osan, eli perhe joutuu yliluonnollisen olennon riivaamaksi.


title: Huuri (täsmennyssivu)

text: Huuri tarkoittaa muun muassa seuraavia:


title: Lounais-Hämeen Luonto

text: Lounais-Hämeen Luonto on Lounais-Hämeen luonnonsuojeluyhdistyksen julkaisema tieteellinen aikakauslehti. Lehti on ilmestynyt vuodesta 1955 ja sitä oli vuoteen 2010 mennessä ilmestynyt yhteensä 97 numeroa. Lehden ensimmäinen ja toistaiseksi pitkäaikaisin päätoimittaja oli lääketieteen ja kirurgian tohtori Torild Brander (1904-1992), joka toimi kauan myös Luonais-Hämeen Luonnonsuojeluyhdistyksen puheenjohtajana.


title: Lounais-Hämeen Luonto

text: Lehden artikkelit vuosilta 1995-1996 ovat sähköisessä muodossa Kansalliskirjaston julkaisuarkisto Doriaan sisältyvässä Elektra-artikkelikokoelmassa. Kaikki lehden numerot vuosilta 1955-2010 ovat skannattuina Lounais-hämeen luonnonsuojeluyhdistyksen "Lounaisluonto.net"-verkkopalvelussa.


title: Saasarinjärvi

text: Saasarinjärvi () on järvi Venäjällä Leningradin alueen Lomonosovin piirin Kaprion kunnassa. Se sijaitsee Länsi-Inkerin ylängön suo- ja metsäalueella. Virallisen tiedon mukaan Saasarinjärvi laskee Suomenlahteen Siestajoen kautta. Sen pinta-ala on 1,3 neliökilometriä ja valuma-alueen laajuus 6,2 neliökilometriä.


title: Saasarinjärvi

text: Järven nimitys perustuu sen lounaispuolella ennen toista maailmansotaa sijainneeseen Zaozerjen (ven. Заозерье) kylään.


title: Sumajoki

text: Sumajoki () on joki Venäjällä Leningradin alueen Jaaman piirissä. Se saa alkunsa Länsi-Inkerin ylängöltä, virtaa mutkitellen kohti pohjoista ja laskee Siestajokeen Untovan ja Namasterin kylien välillä. Sumajoen pituus on 52 kilometriä ja valuma-alueen laajuus 222 neliökilometriä. Merkittävin sivujoki on Tolbovka.


title: Sumajoki

text: Joen varrella sijaitsevia kyliä ovat Kattila ja Ahokylä.


title: Tolbovka

text: Tolbovka () on joki Venäjällä Leningradin alueen Jaaman piirin Kattilan kunnassa. Se saa alkunsa Länsi-Inkerin ylängöltä ja laskee Sumajokeen lähellä Räättölän kylää (ven. Ряттель, "Rjattel"). Joen pituus on 10 kilometriä.


title: Tolbovka

text: Tolbovkaan (vuoden 1863 kartassa "Toldaga") liittyvät Kattilan seudun keskiaikaiset nimitykset "Toldoga" ja "Toldožski pogost" (Toldogan pogosta). Joen yläjuoksulla sijaitsevat Raanalan ja Pihlaalan entiset vatjalaiskylät sekä venäläisten jo 1800-luvulla asuttama Voinosalon kylä.


title: Jemaine Clement

text: Jemaine Clement (s. 10. tammikuuta 1974 Masterton) on uusiseelantilainen koomikko, näyttelijä ja muusikko. Parhaiten hänet tunnetaan Bret McKenzien kanssa muodostamastaan Flight of the Conchords -duosta ja siitä kertovasta samannimisestä televisiosarjasta.


title: Mel Tormé

text: Melvin Howard Tormé (13. syyskuuta 1925 – 5. kesäkuuta 1999) oli yhdysvaltalainen muusikko, näyttelijä ja kirjailija, joka tunnetaan erityisesti pehmeä-äänisenä jazzlaulajana. Hän kirjoitti klassisen joululaulun "The Christmas Song" (”Chestnuts roasting on an open fire...”) yhdessä Bob Wellsin kanssa.


title: Mel Tormé

text: Monipuolinen muusikko ja kirjailijanakin toiminut Mel Tormé tunnettiin erityisesti pehmeästä crooner-tyylin lauluäänestään, jonka ansiosta hän sai lempinimen ”The Velvet Fog” (). Sen lisäksi hän oli säveltäjä ja sovittaja, rumpali ja näyttelijä monissa elokuvissa ja televisio-ohjelmissa. 67 vuoden uran jälkeen vuonna 1996 hän rikkoi ennätyksiä esiinnyttyään sekä New Yorkin Carnegie Hallissa että Los Angelesin Hollywood Bowlissa 20 peräkkäisenä vuonna.


title: Mel Tormé

text:
Tormé aloitti uransa chicagolaisilla radioasemilla jo nelivuotiaana 1929 Coon-Sanders Nighthawk Bandin viikottaisena solistina. Kuusivuotiaana hän oli mukana vaudevillenäytöksissä eri puolilla kaupunkia, ja 9-vuotiaana hänet valittiin lehdenmyyjäpojan rooliin NBC:n radiokuunnelmasarjaan "Song of the City" vuosiksi 1934–40. Samaan aikaan Tormé opiskeli rumpujensoittoa ja laulujen kirjoittamista ja sai 15-vuotiaana aikaan ensimmäisen hittinsä, Harry Jamesin vuonna 1941 levyttämän ”Lament to Love”.
Pian sen jälkeen hän muutti Kaliforniaan ja ryhtyi Chico Marxin yhtyeen rumpaliksi, sovittajaksi ja laulajaksi.


title: Mel Tormé

text: Vuodesta 1943 alkoi Mel Tormén soolo- ja elokuvaura nopeasti nousta. Hänen esikoisroolinsa oli elokuvassa "Sano se iskusävelin", joka oli myös Frank Sinatran elokuvadebyytti. Sitä seurasivat "Pardon My Rhythm" (1944) ja "Let's Go Steady" (1945), kaksi kouluaiheista musiikkielokuvaa. Elokuvissa Tormén taustalla lauloi Los Angeles City Collegen oppilaista koottu Mel-Tones-niminen yhtye, jonka sovitukset teki Tormé.


title: Mel Tormé

text:
Palveltuaan toisessa maailmansodassa Mel Tormé kiinnitettiin MGM-yhtiöön, jossa hän näytteli elokuvissa "Good News"(1947) ja "Words and Music" (Laulan ja nauran, 1948) 1950-luvulla hän sarjan hittejä ja esiintyi konserttisaleissa ympäri Yhdysvaltoja uuden ”cool school” -tyylin jazzsolistina.
Hän aloitti televisioesiintymiset vuonna 1951 Peggy Leen kanssa ohjelmassa Top Tunes, isännöi sitten päivittäistä talk showta CBS-verkossa ja vieraili monissa muissakin tv-ohjelmissa. Vuonna 1957 hän oli Emmy-palkintoehdokkaana sivuosastaan televisionäytelmässä "The Comedian".


title: Mel Tormé

text: Vuonna 1963 Mel Tormé pääsi yhdeksi käsikirjoittajaksi CBS:n Judy Garland Show’hun ja kirjoitti sitten menestyskirjan "The Other Side of the Rainbow" (1970), jossa hän hyödynsi kokemuksiaan arvaamattoman tähden kanssa toimimisesta. Hänen muita kirjojaan ovat omaelämäkerta "It Wasn’t All Velvet" (1988), romaani "Wynner" (1978), laulajamuistelmat "My Singing Teachers: Reflections on Singing Popular Music" (1994) sekä rumpalielämäkerta "Traps — The Drum Wonder: The Life of Buddy Rich" (1987).


title: Mel Tormé

text: Mel Tormé konsertoi useimpien Yhdysvaltojen tunnetuimpien sinfoniaorkestereiden kanssa. Hänet palkittiin Grammyllä 1980-luvun albumeista "An Evening with George Shearing and Mel Tormé" ja "Top Drawer".


title: Mel Tormé

text: Tormé kuoli aivoinfarktiin kesäkuussa 1999.


title: Jokikunta

text: Jokikunta on Vihdin Kirkonkylästä noin 10 minuutin ajomatkan päässä sijaitseva maalaiskylä. Asukkaita 2010–2011 oli 547.


title: Jokikunta

text: Kylässä on koulu, jossa vuonna 2016 opiskeli noin 49 oppilasta.


title: Jokikunta

text: Jokikunnalla sijaitsee myös seurojentalo, jonka läheisyydessä on iso ja pieni hyppyrimäki ja Finnin ratsutila & eläinlääkintä oy. Siellä oli myös jo toimintantansa lopettanut Hill Side Golf -niminen golfkenttä, jonka klubitalo toimi myös ravintolana.


title: Laivanisännistöyhtiö

text: Laivanisännistöyhtiö on yhtiömuoto, jossa kaksi tai useampi ovat sopineet kauppamerenkulun harjoittamisesta laivanisännistöyhtiön muodossa omistamallaan yhdellä aluksella, joka on merkitty alusrekisteriin. Jokainen osakas omistaa murto-osan aluksesta. Yhtiösopimuksen tulee olla kirjallinen. Laivanisännistöyhtiötä ei lueta varsinaiseksi yhtiömuodoksi, koska siltä puuttuu oikeushenkilöys. Merilaki sääntelee laivanisännistöyhtiöstä.


title: Laivanisännistöyhtiö

text: Laivanisännistöyhtiössä pitää olla pääisäntä, joka voi olla joko luonnollinen henkilö tai oikeushenkilö. Pääisännän tehtäviin kuuluu yhtiön juoksevan hallinnon hoitaminen laivaisäntien antamien ohjeiden mukaisesti sekä toimia yhtiön edustajana viranomaisten luona. Yhtiön asioista päätetään pääisännän koolle kutsumassa laivanisännistöyhtiön kokouksessa.


title: Laivanisännistöyhtiö

text: Isännistötoiminnan tuottama tilikauden voitto ja tappio jaetaan laivanisäntien kesken heidän laivaosuuksiensa mukaisessa suhteessa.


title: Hannele Impola

text: Hannele Impola (s. 1. maaliskuuta 1984, Oulu) on suomalainen keilaaja. Lahtelainen Impola edustaa seuraa BAY, Lahti. Impola on keilannut junioreiden maajoukkueessa vuodesta 2000 alkaen ja edustanut Suomea naisten maajoukkueessa vuodesta 2009 alkaen. Impola on Oulun Luistinseuran kasvatti ja edustanut myös seuraa Grankulla Bowlare (Helsinki).


title: Hannele Impola

text: Impola on saavuttanut pronssia vuonna 2010 Riian EM-kilpailuissa naisten triojoukkueella, johon kuuluivat Impolan lisäksi Krista Pöllänen ja Piritta Kantola. Henkilökohtaisessa mastersfinaalissa Impola oli 24:s.


title: Hannele Impola

text: Naisten EM-kilpailuissa vuonna 2014 (5.-15.6.2014) Impola saavutti jälleen pronssia. Tällä kertaa mitali tuli parikilpailusta, jossa Impola keilasi parina Marjo Pöntisen kanssa. Mastersfinaalissa Impola oli 15:s, kun hän voitti ensimmäisessä ottelussa tanskalaisen vastustajansa Rikke Holm Agerbon sarjoin 2-0. Toisessa ottelussa hän kuitenkin joutui taipumaan toiselle tanskalaiselle, Mai Ginge Jensenille luvuin 1-2.


title: Hannele Impola

text: EM-kilpailuiden lisäksi Impola on edustanut Suomea vuoden 2011 MM-kilpailuissa Hong Kongissa (1.-12.9.2011), 2013 Las Vegasissa (18.-31.8.2013) sekä PM-kilpailuissa vuonna 2003. PM-kilpailuissa Impola oli mukana joukkueessa joka keilasi joukkuekultaa.


title: Hannele Impola

text: Arvokisamenestyksen lisäksi Impola on saavuttanut useita SM-mitaleita.


title: Hannele Impola

text: Impola valmistui liikunnanohjaajaksi (AMK) Vierumäeltä vuonna 2008. Vuonna 2012 hän valmistui samasta koulusta urheilutoimittajaksi.


title: Kōshō

text: Kōshō () oli perinteisen vallanperimysjärjestyksen mukaan Japanin viides keisari. Hänen sanotaan toimineen keisarina vuosina 475 eaa.–393 eaa. Häntä edelsi hänen isänsä Itoku, myyttinen neljäs keisari, ja seurasi poikansa Kōan.


title: Kōshō

text: Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Kōshōn hauta sijaitsee Naran prefektuurin Gosessa. Tämä šintolainen muistopyhäkkö on nimeltään "Wakinokami no hakata no yama no e no misasagi" ().


title: Saida Gunba

text: Saida Kanosovna Gunba (, , 30. elokuuta 1959 Suhumi, Abhasian ASNT – 24. marraskuuta 2018) oli georgialainen yleisurheilija ja olympiamitalisti, joka kilpaili keihäänheitossa. Hän edusti urallaan Neuvostoliittoa ja seuratasolla Burevestnik Tbilisiä.


title: Saida Gunba

text: Gunba osallistui olympialaisiin kerran, Moskovassa 1980. Hän voitti kisoissa hopeaa tuloksellaan 67,76 metriä. Gunba heitti samana vuonna myös ennätyksensä 68,28.


title: Luca Brecel

text: Luca Brecel (s. 8. maaliskuuta 1995 Dilsen-Stokkem) on belgialainen snookerpelaaja. Häntä pidetään yhtenä lajin suurimpina tulevaisuuden lupauksina.


title: Luca Brecel

text:
Vuonna 2009 Brecel voitti alle 19-vuotiaiden snookerin Euroopan-mestaruuden. Hän oli nuorin kilpailun voittanut pelaaja historian aikana. Toukokuussa 2009 Brecel pääsi World Series of Snookerissa puolivälieriin, joissa hän putosi hävittyään Graeme Dottille erin 5–4. Tammikuussa 2010 Brecel voitti moninkertaisen maailmanmestarin, Stephen Hendryn, näytösottelussa. Vuonna 2010 hänestä tuli snookerin Belgian-mestari, kun hän voitti finaalissa Bjorn Haneveerin. Lokakuussa 2010 hän kohtasi Power Snooker-tapahtumassa Ronnie O'Sullivanin, mutta hävisi ottelun. Joulukuussa 2010 Brecel valittiin Belgian vuoden nuoreksi urheilijaksi. Toukokuussa 2011 hänelle myönnettiin villi kortti kauden 2011–2012 Main Tourille. Huhtikuussa 2012 Brecelistä tuli nuorin Snookerin maailmanmestaruusturnaukseen selviytynyt pelaaja, kun hän voitti karsinnassa Ian McCullochin, Barry Pinchesin, Michael Holtin ja Mark Kingin. Näin ollen hän rikkoi Stephen Hendryn ennätyksen vuodelta 1986 oltuaan tätä lähes kaksi kuukautta nuorempi.
Elokuussa 2017 Brecel voitti ensimmäisen ranking-turnauksen, China Champioshipin. Finaalissa kukistui Shaun Murphy freimein 10-5. Voitosta Brecel kuittasi 150 000 puntaa.


title: Reckless and Relentless

text: Reckless & Relentless on brittiläisen metalcore-yhtyeen Asking Alexandrian toinen studioalbumi. Se julkaistiin 5. huhtikuuta 2011.


title: Sairaala Neo

text:
Sairaala Neo on suomalainen yksityissairaala Turussa ja Salossa. Sairaalan omistaa Neo Terveys Oy, jonka toukokuussa 2017 osti Mehiläinen. Neossa työskentelee yli 60 henkilöä.
Sairaala Neo avattiin vuonna 2011. Sen vihki käyttöön 1. maaliskuuta 2011 silloinen ulkoministeri Alexander Stubb. Neo toimii entisessä kauppakeskuskiinteistössä Turun Kupittaalla.


title: Sairaala Neo

text: Sairaalaa ylläpitävän Neo Terveys Oy:n omistivat yli 90-prosenttisesti Neossa työskentelevät lääkärit ja muu henkilökunta. Toukokuussa 2017 Mehiläinen ilmoitti ostavansa Neon koko osakekannan.


title: Sairaala Neo

text: Neossa toimii tapaturma- ja lääkäripäivystys joka päivä. Neon urheiluklinikka tutkii ja hoitaa tuki- ja liikuntaelinvaivoja sekä urheilijan terveysongelmia. Lasten Neossa tutkitaan ja hoidetaan lasten ja nuorten vaivoja. Allergia Neo tutkii ja hoitaa lasten ja aikuisten astmaa ja allergioita. Neo Estetiikassa tehdään plastiikkakirurgiaa, esteettistä kirurgiaa sekä esteettisiä toimenpiteitä ja hoitoja. Neo Painonhallintaklinikka auttaa ylipainon hoidossa sekä syömiseen liittyvissä ongelmissa.


title: Sairaala Neo

text: Neossa toimii Suomen suurin yksityinen neurologian, neurokirurgian ja lastenneurologian osaamiskeskus Neuro Neo. Neo-talossa toimii myös yksityinen hammaslääkäriasema Hammas Neo.


title: Sairaala Neo

text: Sairaala Neossa on asiakaskäyntejä vuosittain noin 30 000, ja leikkauksia tehdään lähes 2 000. Sairaalassa tehdään eniten ortopedian, neurokirurgian ja käsikirurgian alaan kuuluvia leikkauksia.


title: Sairaala Neo

text: NEO:n Urheiluklinikalla työskentelee muun muassa urheilukirurgi ja professori Sakari Orava.


title: Sairaala Neo

text: Neo Terveys Oy perusti Sairaala Neo Säätiön tammikuussa 2014. Säätiön tarkoituksena on edistää ortopedistä ja traumatologista tutkimusta ja koulutusta erityisesti urheilu- ja liikuntavammojen diagnostiikassa, hoidossa ja ennaltaehkäisyssä. Tarkoitustaan säätiö toteuttaa jakamalla apurahoja sekä järjestämällä kokouksia, kongresseja, luentoja ja muita koulutustilaisuuksia ja harjoittamalla julkaisu- ja tiedotustoimintaa. Säätiöllä on Professori Sakari Oravan rahasto, jonka kautta apurahat jaetaan.


title: Henning

text: Henning on pääasiassa Saksassa ja pohjoismaissa esiintyvä miehen etunimi, alkuperältään Henrik-nimen muunnelma. Suomessa nimi Henning on vuoden 2009 loppuun mennessä annettu Väestörekisterikeskuksen tietojen mukaan noin 400 henkilölle. Henningin nimipäivä on suomenruotsalaisen kalenterin mukaan 29. huhtikuuta.


title: Axel Hervelle

text: Axel Hervelle (s. 12. toukokuuta 1983 Liège) on belgialainen koripalloilija, joka edustaa nykyisin CB Bilbao Berria.


title: Axel Hervelle

text: Hervelle pelasi koripalloa Verviers-Pepinsterin juniorijoukkueissa, joista hän nousi edustusjoukkueeseen kaudeksi 2000–2001. Viimeisellä kaudellaan hän teki Belgian liigassa 10,2 pistetä ottelua kohden ja siirtyi vuonna 2004 Real Madridiin. Hervelle voitti joukkueessa Espanjan-mestaruuden vuosina 2005 ja 2007. Lisäksi vuonna 2007 hän voitti ULEB Cupin. Hervelle osallistui vuonna 2005 NBA:n varaustilaisuuteen, jossa Denver Nuggets varasi hänet 52. pelaajana. Vuonna 2009 hänen pelaajaoikeutensa siirrettiin Houston Rocketsille pelaajavaihdon myötä. Hervelle edusti Real Madridia joulukuuhun 2009 asti ja tammikuussa 2010 hän siirtyi CB Bilbao Berriin.


title: Julio René Martínez

text: Julio René Martínez Pérez (s. 27. syyskuuta 1973) on guatemalalainen entinen kävelijä.


title: Julio René Martínez

text: Martínez voitti vuoden 1995 Pan-Amerikan kisoissa pronssia 20 kilometrin matkalta. Hän osallistui olympialaisiin ensimmäistä kertaa Atlantassa 1996. Martínez kilpaili tuolloinkim 20 kilometrin matkalla, mutta joutui hylätyksi. Hän toimi myös maansa lipunkantajana kisojen avajaisissa. Martínez sijoittui samalla matkalla viidenneksi seuraavan vuoden maailmancupissa.


title: Julio René Martínez

text: Martínez rikkoi toukokuussa 1999 20 kilometrin maailmanennätyksen kävelemällä matkan ajassa 1.17.46 Eisenhüttenstadtissa järjestetyssä kilpailussa. Venäläinen Roman Raskazov teki täsmälleen saman ajan vuotta ja yhtätoista päivää myöhemmin ja kaksikko piti ennätystä hallussaan aina vuoteen 2002 saakka. Martínez jäi kuitenkin Sydneyn olympialaisissa 2000 43. sijalle suoritettuaan matkan yli neljätoista minuuttia hitaammin kuin ennätyskävelyssään. Hän osallistui Ateenan kisoissa 2004 50 kilometrin matkalle, mutta hänet hylättiin.


title: Julio René Martínez

text: "Lähde: IAAF"


title: Valkoinen separatismi

text: Valkoinen separatismi on separatismin suuntaus joka haluaa erottaa valkoihoiset muista ryhmistä. Yhdysvalloissa valkoista separatismia kannattavat usein myös valkoista ylivaltaa kannattavat liikkeet, tosin monet eivät niinkään asettele ihmisiä ihonväriltään paremmusjärjestykseen, vaan teoriassa kannattaisivat myös mustaihoisen oikeutta eristäytyä omiin ryhmiinsä. Etelä-Afrikan apartheid on luultavasti ihonväriin perustuvan erottelun tunnetuin esimerkki. Vain omille tarkoitetun kotimaan eli volkstaatin luominen on yleinen tavoite nykypäivän afrikaanerinationalismissa.


title: Pasteurella

text: Pasteurella on bakteerisuku.


title: Pasteurella

text: Pasteurellaa tavataan erityisesti kaneissa ja tartuntaherkkyyden vuoksi se aiheuttaa kuolleisuutta populaatioissa. Pasteureulla leviää esimerkiksi lemmikin juomapullosta.


title: Jyrki Levonen

text: Jyrki Levonen (s. 31. maaliskuuta 1958 Pori) on entinen SM-liigakiekkoilija. Nykyisin hän on Luvata Pori Oy:n pääluottamusmies ja SDP:n edustaja Porin kaupunginvaltuustossa, jossa hän on ollut vuodesta 2005 alkaen.


title: Jyrki Levonen

text: Hän pelasi liigaurallaan yhteensä 48 runkosarjan ottelua ja yhden ottelun playoffeissa tekemättä niissä pistettäkään ja otti ainoastaan kaksi minuuttia jäähyjä. Hän edusti liigassa ainoastaan Porin Ässiä. Hän pelasi kaudella 1977–78 riittävästi otteluja saadakseen kultamitalin Ässien voittaessa mestaruuden.


title: Jyrki Levonen

text:
Ässien jälkeen Levonen pelasi kolme kautta divarissa FoPS:n riveissä. Vuosina 1982–1984 Levonen pelasi Hämeenlinnan Tiikerien joukkueessa II divisioonaa ja palasi sen jälkeen I-divisioonaan HPK:n riveissä. Yhteensä neljän Hämeenlinnassa pelaamansa kauden jälkeen Levonen siirtyi Imatran Ketterän I-divisioonajoukkueeseen ja sieltä yhden kauden jälkeen Hyvinkään Ahmoihin pelaamaan II-divisioonaa. Levonen lopetti uransa kolmen Hyvinkäällä pelatun kauden jälkeen. Viimeisellä kaudellaan hän teki 34 ottelussa 51 pistettä. Joukkueessa pelasi tuona kautena myös hänen sittemmin erotuomarina tunnettu veljensä Jari.
Jyrki Levonen Eliteprospectsissa


title: Kolmentoista pyramidi

text: Kolmentoista pyramidi on pasianssi, jonka tavoitteena on purkaa korteista luotu pyramidikuvio korttiyhdistelmillä joiden summa on 13.


title: Kolmentoista pyramidi

text: Kolmentoista pyramidia pelataan tavallisella 52 kortin pakalla ilman jokereita. Pakka sekoitetaan, jonka jälkeen asetetaan päällimmäinen kortti kuvapuoli alaspäin pöydälle. Pakan seuraavat kaksi korttia asetetaan niin ikään kuvapuoli alaspäin tämän molemmille alapuolille, puolittain peittämään ensimmäinen. Seuraavaan kerrokseen tulee kolme korttia jotka puolestaan peittävät edellisten alapuoliskot. Tällaisia kerroksia tulee seitsemän, jonka jälkeen pyramidin pohjaksi asetetaan kahdeksan korttia kuvapuoli ylöspäin.


title: Kolmentoista pyramidi

text: Jäljelle jääneet kortit muodostavat käsipakan, jota pidetään pelin ajan samassa järjestyksessä kuvapuoli alaspäin. Ässän arvo on aina 1.


title: Kolmentoista pyramidi

text: Pelin tavoitteena on purkaa pyramidi. Tämä toteutuu siten, että luodaan kuvapuoli ylöspäin olevista korteista pareja, joiden yhteenlaskettu summa on 13. Kun parin löytää, otetaan molemmat kortit pyramidista ja asetetaan kaatopakkaan. Kuningas kaatuu itsestään. Jos allaolevassa kerroksessa olevan kortin molemmat alakulmat saa tällä tavoin näkyviin, käännetään sen kuvapuoli esiin. Mikäli näkyvillä ei ole kortteja, joista saisi summan 13, käytetään käsipakkaa. Käsipakasta nostetaan kolme korttia kerralla ja käännetään ne esiin siten, että ainoastaan päälimmäisen arvo näkyy. Tämän kortin voi mahdollisuuksien mukaan hyödyntää pelissä. Jos kortti ei käy, nostetaan seuraavat kolme jne.


title: Kolmentoista pyramidi

text: Peli päättyy kun "pyramidin huippu" eli viimeinen kortti on kaadettu, tai kun eteneminen keskeytyy sillä käytettävissä olevista korteista saa enää luotua summaa 13.


title: Ruusunorsukierto

text: Ruusunorsukierto ("Argyreia nervosa") on köynnöskasvi, joka on lähtöisin Intian niemimaalta ja jota viljellään laajalti kautta maailman. Sen yleisiä englanninkielisiä nimityksiä ovat muun muassa "Hawaiian Baby Woodrose" ("havaijilainen puuruusuvauva") ja "Elephant Creeper" ("norsuköynnös"), joihin myös sen suomenkielinen nimitys todennäköisesti pohjautuu. Ruusunorsukiertoa käytetään koristekasvina. Sen siemeniä saatetaan käyttää myös päihtymistarkoituksessa.


title: Ruusunorsukierto

text: Ruusunorsukierto on monivuotinen ja ikivihreä rakenteeltaan vahva köynnös, joka kukkii kaikkina vuodenaikoina. Sen kukat ovat suppilomaisia ja kasvavat 3-6 kukan kukinnoissa. Niiden väri vaihtelee valkoisesta vaaleanpunaiseen ja purppuraan. Kukkien keskustat ovat väriltään tummempia. Kukat ovat halkaisijaltaan enimmillään noin 7–8 cm. Kasvilla on nahkamaiset ja sydämenmuotoiset lehdet, joiden koko vaihtelee 10–25 cm välillä kasvin iän ja kunnon mukaan. Lehtien alapinta ja jopa kymmenmetriseksi kasvava varsi ovat valkeita ja niissä on villamaisia karvoja. Ruusunorsukierron hedelmät ovat pallomaisia koteloita, joissa kussakin on neljä ruskeaa siementä. Koteloiden halkaisija on 1-1,8 cm. Kasvi leviää joko siementen tai istukkaiden avulla.


title: Ruusunorsukierto

text: Kasvia kasvaa Intian lisäksi ainakin Karibialla, Yhdysvaltojen mannermaalla ja Havaijilla, jonne kasvi on levinnyt ihmisen mukana.


title: Ruusunorsukierto

text: Ruusunorsukierron siemenet sisältävät useita eri alkaloideja, joista selvästi eniten isoergiinia ja ergiinia. Taulukoitujen alkaloidien ohella siemenistä löytyy muun muassa penniklaviinia ja ergometriinia. Ruusunorsukierron siementen ergoliinijohdannaisten alkaloidien pitoisuus onkin yksi suurimmista kiertokasvien heimossa.


title: Ruusunorsukierto

text: Kasvihuoneisiin ja ruukkukasviksi soveltuvaa ruusunorsukiertoa käytetään usein trooppisen vaikutelman luomiseksi. Lajia kasvatetaan myös ristikoita ja aitoja vasten, jotka se peittääkin hyvän kasvuvauhtinsa ansiosta nopeasti kokonaan. Kasvi kasvaa parhaiten varjoisessa tai puolivarjoisessa suojaisessa paikassa ja tarvitsee keskivertomäärän vettä. Se suosii vahvasti hedelmällistä maaperää, jonka pH tulee olla mielellään väliltä 5-6,5. Kasvi ei kestä kuivuutta, eikä myöskään kylmyyttä ja se vaurioituukin alle 4 °C:n lämpötilassa.


title: Ruusunorsukierto

text: Ruusunorsukierron siemeniä käytetään päihteenä lähinnä niiden sisältämän ergiinin vuoksi. Hallusinogeeniset vaikutukset ilmenevät 2–5 mg annoksilla ja päihtymys kestää neljästä kahdeksaan tuntia. Keskitason annos on 5-10 siementä. Päihdekäyttöä varten siemenet murskataan, idätetään, syödään kokonaisina tai niistä tehty uute juodaan siementen liottua vedessä.


title: Ruusunorsukierto

text: Ruusunorsukierron laillinen status vaihtelee valtioittain. Ruusunorsukierto on luokiteltu Suomessa lääkealan turvallisuus- ja kehittämiskeskus Fimean päätöksen mukaan lääkeluetteloon rohdokseksi. Venäjällä sen myynti on kielletty.


title: Keksijätehdas

text: Keksijätehdas oli vuonna 2011 MTV3-kanavalla esitetty suomalainen viihdeohjelma. Ohjelman juontajana toimi Simo Frangén.


title: Keksijätehdas

text: Sarjassa suomalaiset ihmiset esittelivät tekemiään keksintöjään. Keksijätehtaan tuomariston muodostivat kiinteistönvälittäjä Jethro Rostedt, Ivana Helsingin tuottaja Pirjo Suhonen sekä Seedin toimitusjohtaja Marko Parkkinen. Tuomariston tehtävänä oli asettaa esitellyt keksinnöt alustavaan paremmuusjärjestykseen, mutta kiinnostavimman keksinnön valitsivat loppujen lopuksi katsojat äänestämällä. Ohjelman finaalin voitti YouTube-videoistaankin tunnettu Marko Vanhanen.


title: Rakham Punaisen aarre

text: Rakham Punaisen aarre on sarjakuvataiteilija Hergén luoma 12. "Tintin seikkailut" -sarjakuva. Se julkaistiin aiemmin Suomessa myös nimellä Merirosvon aarre (WSOY 1962). Albumin suomensivat Heikki ja Soile Kaukoranta. Tarina on suora jatko-osa Yksisarvisen salaisuudelle. Tarinassa esiintyy ensi kerran professori Tuhatkauno. Rakham Punaisen aarteessa Tintti on muun muassa Tuhatkaunon keksimässä sukellusveneessä ja rahtilaivassa etsimässä aarretta.


title: Rakham Punaisen aarre

text: Tarina on jatkoa albumin "Yksisarvisen salaisuus" tapahtumille. Tintti ja kapteeni Haddock valmistelevat retkikuntaa Haddockin esi-isälle, Sir François de Hadoquelle, kuuluneen purjelaiva "Yksisarvisen" uppoamispaikalle toivoen löytävänsä sieltä laivan vallanneelle merirosvo Rakham Punaiselle kuuluneen aarteen. Tieto heidän suunnitelmistaan tulee julkisuuteen, jolloin useat ihmiset yrittävät väittää olevansa Rakham Punaisen jälkeläisiä. Lisäksi huonokuuloinen tiedemies, professori Tuhatkauno, esittelee hain näköisen sähköllä toimivan sukellusveneen ja suosittelee sitä Tintille ja Haddockille, jotka kuitenkin kieltäytyvät ehdotuksesta.


title: Rakham Punaisen aarre

text: Tintin ja Haddockin lähtiessä troolari "Siriuksella" matkaan, Dupont ja Dupond liittyvät mukaan kilpailevien aarteenetsijöitä varalta. Pian lähdön jälkeen ilmenee, että Tuhatkauno oli mukana aluksessa ja oli vaihtanut Haddockin viskilaatikoiden tilalle laatikot, jotka sisälsivät hänen sukellusveneensä osat. Haddock uhkaa ensin heittää Tuhatkaunon yli laidan, mutta päättää lopulta antaa tämän tulla mukaan.


title: Rakham Punaisen aarre

text: Tulkittuaan "Yksisarvisen" hylyn sijainnista kertovia pergamenttejä jonkin aikaa, he päätyvät eräälle saarelle, josta löytävät jäännökset veneestä, jolla Sir François souti pois "Yksisarvisesta". Saarelta löytyy myös sen entisten asukkaiden kalloja sekä papukaijoja, jotka ovat sukupolvesta toiseen säilyttäneet Sir Françoisin letkautukset. He löytävät Tuhatkaunon sukellusveneellä "Yksisarvisen" hylyn, mutta aarteen sijaan he löytävät vain rasian täynnä vanhoja pergamenttejä, laivan keulakuvan sekä suuren määrän jamaikalaista rommia. Retkikunta päättää lopulta palata Belgiaan.


title: Rakham Punaisen aarre

text: Muutaman päivän kuluttua Tuhatkauno saapuu paikalle ja kertoo saaneensa vanhoista pergamenteistä selville, että Sir François omisti Moulinsartin linnan, jossa Lintusen veljekset olivat asuneet. Mutta nyt linna oli pakkohuutokaupattavana. Tuhatkauno oli kuitenkin saanut myytyä sukellusveneensä oikeudet valtioille hyvään hintaan ja auttoi Haddockia lunastamaan linnan itselleen. He tutkivat linnan kellaria, joka oli täynnä Lintusten antiikkiesineitä. Niiden joukossa on Pyhää Johannesta esittävä patsas. Tintti tajuaa juuri patsaan olevan lorussa mainittu "kotkan risti", sillä Johannesta kutsuttiin myös Patmoksen kotkaksi. Patsaan jaloissa on maapallo, jonka he avaavat painamalla "Yksisarvisen" uppoamispaikan lähellä sijaitsevaa saarta, ja sisältä löytyy Rakham Punaisen aarre. "Yksisarvisen" hylystä löytyneet esineet asetetaan näytteille linnan saleihin ja lopuksi Tintti, Haddock ja Tuhatkauno toteavat "Loppu hyvin, kaikki hyvin", vaikkakin Tuhatkaunon huonokuuloisuus teki tilanteesta hieman koomisen.


title: Marlon Stöckinger

text: Marlon Alexander Stöckinger (s. 4. huhtikuuta 1991 Manila) on filippiiniläis-sveitsiläinen moottoriurheilija. Hän kilpailee filippiiniläisellä lisenssillä.


title: Marlon Stöckinger

text: Stöckinger aloitti uransa Aasian karting-sarjoissa voittaen Filippiinien Shell Super karting-sarjan mestaruuden vuonna 2002, Junior Rotax-Max World Finals mestaruuden vuonna 2005, Aasian Karting-sarjan mestaruuden vuonna 2006, Filippiinien Senior Rotax Max-sarjan mestaruuden vuonna 2007 hän voitti ja vuonna 2008 Formula BMW Pacific-sarjan mestaruuden. Vuonna 2009 Stöckinger kilpaili Formula Renault UK-sarjassa sijoittuen 25:ksi. Seuraavana vuonna Stöckinger jatkoi sarjassa voittaen yhden kilpailun ollen ensimmäinen filippiiniläinen, joka on voittanut sarjan osakilpailun. Hän sijoittui loppupisteissä kahdeksanneksi.


title: Marlon Stöckinger

text: Vuonna 2011 Stöckinger kilpaili GP3-sarjassa Atech CRS GP -tallissa. Hän ei saavuttanut pisteitä. Vuonna 2012 Stöckinger jatkoi GP3:ssa siirtyen Status Grand Prix-talliin. Hän sijoittui toiseksi kauden avauskilpailussa. Hän ajoi voittoon Monacon toisessa kilpailussa. Hän sijoittui lopulta sarjan kymmenneksi. Vuonna 2013 Stöckinger siirtyi World Series by Renault -sarjaan saavuttaen 23 pistettä. Vuonna 2014 Stöckinger jatkoi samassa sarjassa saavuttaen kaksi palkintosijaa ja 73 pistettä ollen loppupisteissä sarjan yhdeksäs yhdessä Jazeman Jaafarin kanssa. Vuonna 2015 Stöckinger siirtyi GP2-sarjaan ajaen tutussa tallissaan Status Grand Prix -tallissa.


title: Marlon Stöckinger

text: Hänen isänsä on sveitsiläinen liikemies Tom Stöckinger ja äitinsä filippiiniläinen Egin San Pedro.


title: Kevin Ayers

text: Kevin Ayers (16. elokuuta 1944 Herne Bay, Kent – 18. helmikuuta 2013 Montolieu, Ranska) oli englantilainen laulaja-lauluntekijä ja Soft Machine -yhtyeen perustajajäsen. Uransa aikana hän työskenteli muun muassa Brian Enon, Syd Barrettin, John Calen, Elton Johnin, Robert Wyattin, Andy Summersin, Mike Oldfieldin, Nicon ja Ollie Halsallin kanssa.


title: Tintti Amerikassa

text: Tintti Amerikassa () on vuonna 1932 ilmestynyt järjestyksessään kolmas Tintti-sarjakuva. Sen on piirtänyt ja käsikirjoittanut belgialainen sarjakuvataiteilija Hergé. Suomeksi albumi julkaistiin 1978 Heikki ja Soile Kaukorannan suomentamana.


title: Tintti Amerikassa

text: "Tintti Amerikassa" on myös animaatiosarja "Tintin seikkailujen" ensimmäinen jakso ja yksi harvoista, joita ei jaeta osiin.


title: Tintti Amerikassa

text: Tintti ja Milou lähtevät Chicagoon keräämään tietoa gangsterisodista. Tintin saapumisesta kuulee myös gangsterijohtaja Al Capone, jonka timanttituotannon kaappaussuunnitelmat Tintti pilasi albumissa "Tintti Afrikassa". Hänen kätyrinsä yrittävät useaan otteeseen hankkiutua eroon Tintistä. Tintti ei kuitenkaan onnistu saamaan poliiseja vakuuttuneiksi, joten gangsterit päästetään menemään.


title: Tintti Amerikassa

text: Tintti joutuu uudelleen useiden hyökkäyksten kohteeksi ja poliiseina esiintyvät gangsterit vievät hänet Al Caponen kilpakumppanin, Bobby Smilesin, luokse. Smiles yrittää suostutella Tinttiä liittymään heihin, mutta tämä kieltäytyy. Vaikka Tintti saa Smilesin miehet napattua, Smiles itse pakenee preerialle, minne Tintti seuraa häntä. Smiles huijaa paikalliset mustajalkaintiaanit pitämään Tinttiä vihollisena. Mutta Tintin huomattua amerikkalaisten yrittävän vallata mustajalkojen maata siellä sijaitsevien öljylähteiden vuoksi, he kääntyvät Tintin puolelle. Lopulta Tintti löytää Smilesin ja toimittaa tämän takaisin Chicagoon.


title: Tintti Amerikassa

text: Tinttiä ylistetään sankarina, mutta sitten tuntematon kalju gangsteri (90-luvun animaatiosarjassa nimeltään Bugsy) kaappaa Miloun. Tintin saapuessa gangstereiden piilopaikkaan hänet kolkataan ja heitetään säkissä Michiganjärveen hukkumaan. Hän selviää, mutta joutuu uudelleen kaapatuksi. Hän kuitenkin kutsuu virkavallan paikalle pidättämään gangsterit. Tämän jälkeen Tintin kunniaksi pidetään paraati, minkä jälkeen hän palaa takaisin Eurooppaan.


title: Barbara Broccoli

text: Barbara Broccoli (s. 18. kesäkuuta 1960 Los Angeles, Kalifornia) on yhdysvaltalainen elokuvatuottaja, joka tunnetaan tuottamistaan James Bond -elokuvista. Hän on tuottaja Albert R. Broccolin tytär.


title: Seitsemän kristallipalloa

text: Seitsemän kristallipalloa () on 13. Hergén käsikirjoittama ja piirtämä Tintti-sarjakuva. Se julkaistiin suomeksi 1971 Jukka Kemppisen suomentamana. Albumin kustansi Otava.


title: Seitsemän kristallipalloa

text: Tintti lukee sanomalehdestä seitsemästä arkeologista, jotka löysivät Andeilta muinaisen temppelin ja toivat sieltä mukanaan muumioituneen inkan nimeltä Rascar Capac. Sitten hän seuraa kapteeni Haddockin kanssa varietee-esityksiä, joihin osallistuu myös veitsenheittäjä Ramon Zaratena esiintyvä kenraali Alcazar. Myöhemmin Rascar Capacin löytäneet arkeologit joutuvat toinen toisensa perään salaperäisten nukutusainetta sisältäneiden kristallipallojen uhreiksi. Lopulta jäljellä on enää yksi tiedemies, professori Bergamotte.


title: Seitsemän kristallipalloa

text: Tintin, professori Tuhatkaunon ja kapteeni Haddockin ollessa Bergamotten luona vierailulla autosta puhkeaa kaksi rengasta ja ystävykset jäävät yöpymään kartanoon. Kun Tintti lukee ennustusta muille kuuntelijoille, savupiipusta ilmestyy pallosalama, joka loppujen lopuksi tuhoaa Rascar Capacin muumion, joka on näytteillä Bergamotten kartanolla. Pian koittaa nukkumaanmenon aika, ja Tintti, Haddock ja Tuhatkauno näkevät saman painajaisen. Milou vaistoaa jotain Bergamotten makuuhuoneesta, jonka lattialta löytyy kristallinsiruja. Kristallipallot olivat siis vaatineet viimeisenkin uhrinsa. Lisäksi Rascar Capacin korut olivat varastettu. Tuhatkauno löytää pihalta niihin kuuluneen rannekorun ja joutuu kidnapatuksi. Tintti ja Kapteeni Haddock lähtevät poliisien ohella perään, mutta sieppaajat karistavat heidät kannoiltaan vaihtamalla autoa.


title: Seitsemän kristallipalloa

text: Tintti vierailee sairaalassa, jonne kaikki koomaan vaipuneet tiedemiehet ovat viety. Kaikki tiedemiehet heräävät yhtä aikaa joka päivä tiettyyn kellonaikaan, nähden pelottavia kuvajaisia, minkä jälkeen he vaipuvat jälleen koomaan. Tintti ja Haddock kuulevat poliisilta havainnosta, joka täsmää kidnappaajien autoon. He tapaavat satamassa kenraali Alcazarin, joka kertoo apurinsa Chiquiton kadonneen. Alcazar kertoo myös sen että Chiquito pelkkä taiteilijanimi ja tämän oikea nimi on Rupac Inca Huaco alkuperäinen ketšua-intiaani ja sitä kautta inkojen jälkeläisiä. Tintti epäilee Chiquitoa yhdeksi kidnappaajista, ja he löytävät Tuhatkaunon hatun läheltä laituria, jossa nähtiin viimeksi perulainen kauppalaiva "Pachacamac". Tintti ja Haddock päättävät lähteä lentokoneella Peruun ehtiäkseen sinne ennen "Pachacamacia". Kertomus jatkuu albumissa "Auringon temppeli".


title: Gnomeo & Julia

text: Gnomeo & Julia ("Gnomeo & Juliet") on animaatioelokuva, joka sai ensi-iltansa 11. helmikuuta 2011 ja Suomessa 4. maaliskuuta 2011.


title: Gnomeo & Julia

text: Elokuva kertoo kahdesta vierekkäisestä talosta, joissa asuvat puutarhatontut ovat olleet aina verivihollisia. Mutta sitten punaisten puutarhatonttujen Juliet ja sinisten puutarhatonttujen Gnomeo rakastuvat. Elokuva perustuu William Shakespearen näytelmään Romeo ja Julia.


title: Gnomeo & Julia

text: Elokuva sai vuonna 2018 jatko-osan nimeltä "Mestarietsivä Sherlock Gnomes".


title: Taco (muusikko)

text: Taco Ockerse, taiteilijanimeltään Taco (s. 21. heinäkuuta 1955, Jakarta, Indonesia) on hollantilainen muusikko, joka tuli tunnetuksi vuonna 1982 julkaistusta Irving Berlinin "Puttin' on the Ritz" -kappaleen cover-versiostaan. Tacoa pidetään yleisesti niin sanottuna yhden hitin ihmeenä. "Puttin' on the Ritz" nousi tammikuussa 1983 Suomen singlelistan ykköseksi.


title: Erhard Loretan

text: Erhard Loretan (28. huhtikuuta 1959 Bulle, Fribourg, Sveitsi – 28. huhtikuuta 2011 Fieschertal, Wallis, Sveitsi) oli maailmankuulu sveitsiläinen vuorikiipeilijä, joka kiipesi ilman happea kymmenelle yli 8 000 metrin huipulle ja ylitti Himalajan kaikki 14 yli 8 000 metrin korkuista vuorenhuipta. Suurinta huomiota herätti hänen kiipeämisensä vuonna 1986, jolloin hän nousi Mount Everestille 40 tunnissa ilman happipulloja.


title: Erhard Loretan

text: Loretan kuoli ollessaan kiipeilemässä Grünhornin huipulle Bernin Alpeilla. Hän putosi asiakkaansa kanssa 200 metriä ja kuoli. Asiakas selvisi hengissä mutta loukkaantui vakavasti.


title: Pilppa

text: Pilppa on Heinäveden kylä, joka sijaitsee Heinäveden reitin varrella Kuopion ja Savonlinnan välillä. Nykyään Pilppa on Kuopiosta tultaessa viimeinen sulkukanava Savonlinnan suuntaan.


title: Pilppa

text: Pilpan historia juontaa tuhansia vuosia taaksepäin. Kylästä ja Ruokoveden itärannoilta on löytynyt 7 –8 000 vuotta vanhoja kiviesineitä. Kilometri Pilpan kanavan alapuolella sijaitsevan Vierunvuoren kyljessä on yli 3 000 vuotta vanhoja kalliomaalauksia. Kanavalta 100 metriä Pölläkän suuntaan on oikealla puolella kallioissa kaksi karsikkohakkausta ensimmäisen ollessa vuodelta 1887 ja toisen ollessa ainakin sata vuotta vanhempi. Pilpasta on löydetty myös yksi kuppikivi ja iso jumalana mahdollisesti palveltu karhunpääkivi alttarikivineen.


title: Pilppa

text: Pilppa oli saamelaisten vanhaa metsästysaluetta ja alueen nimistökin kertoo noista ajoista. Ukonvuori Pienkolovedellä Ukonselän takana on vanha uhrivuori. Pyhälampi, Paljakka, Pyylinsaari jne. Lappi-nimi esiintyy nimistöissä eri muodoissa: Lapinjärvi, Lapinsalo, Lapinsuo, Lapinniemi ja Lapinoja. Pilppa tulee saamelaisesta nuolta tai keihästä tarkoittavasta sanasta. Pilpan Pölläkänpuoleisen Myllyniemen muotokin viittaisi ennen kanavan rakentamista keihääseen tai nuoleen. Alue oli rajaseutua ja Pähkinäsaaren rajakin 1323 kulki niin lähellä, että elämä oli usein vaarallista, kun vierailijoita liikkui niin idästä kuin lännestä. Olavinlinnan valmistumisen 1475 jälkeen tilanne hieman vakiintui. Savuja ei kuitenkaan siihen aikaan ollut Heinäveden suunnalla monia, ja alueen asiat hoidettiin Rantasalmen kautta. Kirkossakin käytiin 1700-luvulle saakka Rantasalmella saakka, ja kirkkoveneet olivat ahkerassa käytössä. Venäläisten pajarien ja ruotsalaisten aatelismiesten maiden rajaukset alustalaisineen ei ollut aina selvin rajoin merkitty. Kahinoita ja pienempiä taisteluja oli usein, joista paikannimetkin kertovat julmaa kieltään.


title: Pilppa

text: Pilpassa sijaitsi varhaisen Heinäveden suurin kantatila Hasunmäki. Koskesta vajaan kilometrin päässä Pölläkän suuntaan sijaitsi von Brunovin hovi. Kantatila oli useita tuhansia hehtaareja laaja käsittäen alueita nykyiselle kirkonmäelle saakka. 1800-luvulla hovirakennus siirrettiin kantatilan Hackmanille myynnin yhteydessä Rantasalmelle. Kerman saha aloitti 1793 toimintansa ja jo aikaisempi Pilpan asema vesireitin viimeisenä koskena toi lastauspaikan Lautaniemeen Pilpan kosken alapuolelle.


title: Pilppa

text: Aikaisempina vuosisatoina reitin kosket ja Koukunvirta olivat lohirikkaita ja niistä pyydettiin särvintä myyntiin asti. Kylässä on ollut asukkaita vuosisatojen läpi, mutta kiinteät asumukset lisääntyivät 1800-luvulla. Niinpä Juho Erik Luostarinen sai Hackamanilta piirimiehenä ollessaan 50 hehtaaria lampuotitilaksi vuonna 1846. Nimeksi annettiin Rantarautiala, ja rakennus nousi kantatilan hovin paikalle. Kylän asukasluku oli noussut myös sahan lastauspaikan ansiosta. Vesiliikenteen risteysasemana oleminen vilkastutti kylän elämää. Kylään nousi 1800-luvulla kaksi kauppaa, joita pitivät Löppöset ja Kangasniemet. 1867 tehtiin päätös tullimyllyn perustamisesta Pilpan koskeen. Kauppahuoneen makasiineissa saattoi olla 10 000 säkkiä viljaa kullakin talviselle savotalle ja kylille myyntiä varten.


title: Pilppa

text: Pilppaan tultiin kaukaa ostamaan alavesistä, Viipurista ja Itämeren ympäristöstä hankittuja tavaroita. Kauppa oli vilkasta tultaessa kohti 1900-luvun vaihdetta. Höyrylaiva Alli kävi Savonlinnasta kaksi kolme kertaa viikossa kylän laiturissa kosken alapuolella.


title: Pilppa

text: Kun Heinäveden reitin ensimmäinen sulkukanava Karvio valmistui 1895 niin haluttiin avata koko vesiväylä kanavien avulla Pilpasta Karvioon. Niinpä Pilpan kanavan rakennustyöt alkoivat 1903. Reitin koko projektia johti yli-insinööri Werner Lindberg, häntä avusti töitä johtavana insinöörinä Albert Wulff ja Pilpan töiden päällikkönä toimi insinööri Artur Nässling, joka vedätti puhelinlinjan Pilpasta Kermaan, josta myöhemmin tuli tärkeä tietoväylä kyläläistenkin käyttöön. Kanavan rakennuksen yhteydessä niemelle oli rakennettu jopa lyhyt rautatienpätkä kuljetuksia varten, joka kanavan valmistuttua purettiin. Kanava valmistui tilapäiseen käyttöön jo seuraavan vuoden lokakuussa mutta varsinainen virallinen käyttöönotto tapahtui 1905. Koskimylly jäi kanavarakennuksen jalkoihin. Lastauspaikka menetettiin Kermaan Sahan lähelle mutta sisävesiliikenne alkoi toden teolla Vääränkanavan avokanavan ja Vihonvuonteen ja Kerman sulkukanavien myös valmistuttua. Pilpan alueella oli myös kolme mäkitupaa, jotka Hackman purki 1900-luvun alkupuolella.


title: Pilppa

text: Kanavien valmistumisen jälkeen paikkakunta menetti solmukohdan merkityksensä ja kauppa hiljeni vähitellen. Viimeinen kyläkauppa lopetti 1970-luvulla. Kylässä oli parhaimmillaan toisen maailmansodan jälkeen satakunta asukasta. Matkustajalaivaliikenne alkoi kukoistaa 1900-luvun alkupuoliskolla. Heinävesi I ja Heinävesi II kulkivat samana päivänä Savonlinnan ja Kuopion välillä kohdaten yleensä Kerman ja Vihonvuonteen välisellä lampareella. Huvimatkat tulivat pilppalaisille tutuiksi varsinkin oluttarjoilun aloittamisen jälkeen 1950-luvulla. Yleensä huvimatkoja tehtiin pyhänseutuisin ja laivanpassuusta tuli kyläläisille mieleinen seurapiiritapahtuma. 1950-luvun puolivälissä kylä siis kukoisti, mutta muutamassa kymmenessä vuodessa kylä autioitui lähes kokonaan. Osasyynä oli tierakennuksen viivästyminen, koska lähin maantielle pääsy oli 4 km:n päässä Torvelan Puustisen rannassa. Kesällä oli vesitie ja talvella ajettiin hevosreellä.


title: Pilppa

text: Uittotyöt toivat paljon lisätuloja kanavien avautumisen jälkeen paikkakuntalaisille. Savon Uittoyhdistys hoiti Heinäveden reitin kanavien uitot. Alkuvuosikymmeninä Pilpassakin laskettiin nippuja kahdessa vuorossa. Miehet olivat kortteeria Luostarisessa elleivät mahtuneet uitontuvalle yöpymään. Talvella savotat olivat pääosassa. Lähisaloilla oli talvisin töissä useita kymmeniä miehiä.


title: Pilppa

text: Oopperalaulajatar Aino Ackte asui kesäisin Koukunpolvesta yli 2 km alavirtaan lähempänä Pohjataivalta olleessa Huvilassa, joka sijaitsee aivan myyttistä nähtävyyttä Ryöskän tupaa vastapäätä. Ryöskän tupa on kallioluola johon liittyy paljon vanhoja tarinoita. Koukunniemellä Ryöskän tuvasta itään puolitoista kilometriä mäen kallioharjanteella on iso neljän kiven päälle nostettu uhrikivi, jota koukunniemeläiset velloset kutsuivat kirkkokiveksi, koska kiven päälle noustua siitä näkyi Heinäveden kirkon torni.


title: Pilppa

text: Tervahöyryjä kulki 1930--50-luvuilla runsaasti. Lotjatroikat olivat myös melkein jokapäiväistä nähtävää. Vanhoja hinaajia löytyy vielä huvikäyttöön kunnostettuina. Puijo-laiva kulkee Kuopion ja Savonlinnan väliä.


title: Underground Network

text: Underground Network on yhdysvaltalaisen punk-yhtye Anti-Flagin kolmas studioalbumi. Albumi julkaistiin 24. huhtikuuta 2001 Fat Wreck Chords-levy-yhtiön kautta. Levyn avulla Anti-Flag tuli tutuksi Yhdysvaltojen punk-piireissä mm. kappaleilla ""Underground Network"", ""Bring Out Your Dead"", sekä ""Stars And Stripes"".


title: Underground Network

text: Kappale ""This Machine Kills Fascists"" on kunnianosoitus folkmuusikko Woody Guthrielle, jonka kitarassa oli kyseinen teksti.


title: Hiroyuki Ikeuchi

text: Hiroyuki Ikeuchi (, s. 24. marraskuuta 1976 Ibarakin prefektuuri, Japani) on japanilainen näyttelijä, joka on esiintynyt pääosin draamaelokuvissa ja televisiosarjoissa. Hänen isänsä on japaninkorealainen ja hänen äitinsä elsalvadorilainen.


title: Hiroyuki Ikeuchi

text: Ikeuchi on esiintynyt muun muassa elokuvissa "Blues Harp", "Karisuma", "Warau Iemon", "Ip Man" ja "Space Battleship Yamato".


title: Hiroyuki Ikeuchi

text: Hän harrastaa judon ohella kalastusta.


title: Linnunradan ääret

text: Linnunradan ääret () on Vernor Vingen vuonna 1992 ilmestynyt tieteisromaani. Kirja on voittanut Hugo-palkinnon.


title: Kukanniemi

text: Kukanniemi on pieni niemi Rovaniemellä Kemijoessa. Se sijaitsee Kajaanintien varrella aivan Pöykkölän lähellä. Kukanniemessä sijaitsee laavu sekä talvisin niemen rannalla on mahdollisuus avantouintiin sekä jäägolfiin.


title: Kukanniemi

text: Tietoa avantouinnista


title: Zoom Airways

text: Zoom Airways on bangladeshilainen rahtiletoyhtiö, joka on perustettu vuonna 2002. Yhtiön kotipaikka on Dhakassa ja se operoi yhden koneen laivastollaan lentoja Shahjalalin kansainväliseltä lentoasemalta.


title: Jackeline Rentería

text: Jackeline Rentería Castillo (s. 23. helmikuuta 1986 Cali) on kolumbialainen naispainija ja olympiamitalisti. 55–63 kilogramman painoluokissa kilpaillut Rentería saavutti Pekingistä 2008 olympiapronssia, joka oli Latinalaisen Amerikan ensimmäinen naispainin olympiamitali. Hän sai pronssia myös Lontoosta 2012. Hän saavutti MM-pronssia 63-kiloisissa Pariisissa 2017. Aiemmin hän oli sijoittunut MM-kilpailuissa viidenneksi vuosina 2013 ja 2015. Lisäksi hän on voittanut Pan-Amerikan kisojen kultaa vuonna 2007 ja pronssia 2015 sekä kolme kultamitalia, yhden hopea- ja yhden pronssimitalin Pan-Amerikan-mestaruuskilpailuista. Junioritasolla hän saavutti MM-hopeaa ja Pan-Amerikan-mestaruuskilpailujen kultaa sekä pronssia.


title: Jackeline Rentería

text: Rentería edustaa seuratasolla calilaista "Kapacho wrestling club"ia edustettuaan aiemmin "Onorio Okada"a. Häntä valmentaa entinen arvokisapainija Víctor Hugo Capacho. Painimisen ohella Rentería opiskelee.


title: Jackeline Rentería

text: Rentería kilpaili vuonna 2004 junioreiden Pan-Amerikan-mestaruuskilpailuissa 55 kg:n painoluokassa. Kisoista saavutettu pronssi kirkastui aikuisten 59 kilogramman sarjan kultamitaliksi seuraavana vuonna Guatemalassa käydyissä kilpailuissa, joiden loppuottelussa Rentería voitti naapurimaa Venezuelan edustajan. Vuoden 2006 Rentería paini 59 kilogramman painoluokassa. Toukokuussa hän saavutti Pan-Amerikan-mestaruuskilpailujen hopeaa venezuelalaisen Yoselin Rojasin jälkeen. Heinä-elokuussa Rentería saavutti Väli-Amerikan ja Karibian kisoista pronssia, junioreiden Pan-Amerikan-mestaruuskilpailuista kultaa ja junioreiden maailmanmestaruuskilpailuista hopeamitalin. Viimeksi mainitussa hän hävisi loppuottelussa selätyksellä venäläiselle Larissa Kanajevalle. Syyskuussa Rentería osallistui ensimmäistä kertaa aikuisten maailmanmestaruuskilpailuihin. Ensimmäisessä ottelussaan hän selätti taiwanilaisvastustajansa, mutta toisella kierroksella hän hävisi jaksoin 0–2 unkarilaiselle Marianna Sastinille. Lopputuloksissa Rentería sijoittui yhdeksänneksi.


title: Jackeline Rentería

text: Vuonna 2007 Rentería vaihtoi painoluokkaansa 55-kiloisiin. Hän aloitti kilpavuotensa Dave Schultz Memorial International –turnauksen kolmannella sijalla. Pan-Amerikan-mestaruuskilpailuissa hän voitti kultaa ennen venezulealaista Marcia Andradea. Rio de Janeirossa käydyissä Pan-Amerikan kisoissa Renteíra voitti kultaa ennen yhdysvaltalaista Marcie van Dusenia ja kanadalaista Ateenan vuoden 2004 kesäolympialaisten hopeamitalistia Tonya Verbeekiä. MM-kilpailuissa Bakussa Rentería selätti ensimmäisellä kierroksella guineabissaulaisen vastustajansa. Seuraavaksi hän voitti puolalaisen Anna Zwirydowskan jaksoin 0–2. Renterían kolmas vastustaja oli hallitseva olympiavoittaja ja maailmanmestari Saori Yoshida, joka voitti Renterían jaksoin 1–2. Maailmanmestaruuteen Bakussakin edennyt Yoshida hävisi kuudessa ottelussaan kyseisessä turnauksessa vain yhden jakson –Renteríalle. Yoshidan finaalipaikan ansiosta Rentería pääsi keräilyotteluihin kamppailemaan pronssimitalista. Ensimmäisessä keräilyottelussa Rentería selätti brasilialaisvastustajansa, mutta seuraavassa ottelussa hän koki vuorostaan selätystappion Kazakstania edustaneelle Olga Smirnovalle sijoittuen lopulta seitsemänneksi.


title: Jackeline Rentería

text: Rentería osallistui Pekingin kesäolympialaisiin 2008 55 kilogramman painoluokassa. Ensimmäisellä kierroksella hän selätti Tunisian edustajan ajassa 2.42, ja toisella kierroksella hän otti Marcie van Dusenista pistevoiton kahdessa jaksossa. Välierässä Renteríaa vastaan asettui kotiyleisön edessä paininut Xu Li, joka voitti ensimmäisen jakson pisteillä, ja joka toisella jaksolla selätti Renterían ajassa 3.35. Loppuottelusta näin karsiutunut Rentería pääsi kuitenkin suoraan pronssiotteluun, johon itsensä paini myös romanialainen Ana Maria Pavăl. Rentería selätti Pavălin jo ensimmäisellä jaksolla ajassa 1.04 ja voitti pronssisen olympiamitalin.


title: Jackeline Rentería

text: Vuoden 2010 alkupuoliskolla Rentería osallistui kahteen Ruotsin Klippanissa järjestettyyn turnaukseen, Klippan Lady Openiin ja Golden Grand Prix´hin, joissa kummassakin hän sijoittui viidenneksi 63 kilogramman painoluokassa. Lisäksi Rentería osallistui 59 kg:n sarjassa kyseisenä vuonna Väli-Amerikan ja Karibian kisoihin, missä hän voitti kultamitalin. MM-kilpailuissa 2011 hän oli 40:s ja New York Athletic Club International -kilpailussa toinen. Hän voitti 2012 Helsingin olympiakarsintaturnauksessa 55 kg:n sarjan sekä 59 kg:n painoluokat Itävallan ja Puolan avoimissa ja Espanjan GP-kilpailussa. Lontoon olympialaisissa hän sai 55-kiloisissa pronssia. Hän voitti pohjoiskorelalaisen Han Kum-Okin ja ecuadorilaisen Lissette Antesin, hävisi välierässä kanadalaiselle Tonya Verbeekille ja kukisti pronssiottelussa ukrainalaisen Tetjana Lazarevan. Hän voitti 2012 kultaa Etelä-Amerikan-mestaruuskilpailujen 63 kg:n painoluokassa.


title: Jackeline Rentería

text: Rentería saavutti 63 kg:n sarjassa 2013 pronssia Pan-Amerikan-mestaruuskilpailuissa ja kultaa Etelä-Amerikan-mestaruuskilpailuissa sekä sijoittui viidenneksi MM-kilpailuissa. Lisäksi hän voitti Juegos Deportivos Bolivarianos -kilpailun. Klippan Lady Openissa hän oli kolmas, Golden Grand Prix'ssä ja Espanjan GP-kilpailussa toinen. Seuraavana vuonna hän sai Etelä-Amerikan kisoissa kultaa, Väli-Amerikan ja Karibian kisoissa tammikuussa hopeaa ja marraskuussa kultaa sekä Pan-Amerikan-mestaruuskilpailuissa kultaa. MM-kilpailuissa hän oli 19:s. Lisäksi hän voitti Granma Cupin, Canada Cupin ja Bill Farrell Memorial International -kilpailu. Vuonna 2015 hän voitti Aleksandr Medved Prizes -kilpailun, Olympia-turnauksen Kreikassa ja Torneo Citta a Sassari -kilpailun. Pariisin Grand Prix'ssä hän oli toinen ja Klippan Lady Openissa kolmas. Hän sai Pan-Amerikan kisoissa pronssia 63 kg:n sarjassa ja oli MM-kilpailuissa viides 58-kiloisissa.


title: Jackeline Rentería

text: Rentería voitti Pan-Amerikan-mestaruuden 60 kg:n painoluokassa 2016. Rio de Janeiron olympialaisissa hän sijoittui 58 kg:n sarjassa kahdeksanneksi. Hän voitti Ion Corneanu & Ladislau Simon Memorial -kilpailujen 63-kiloisten sarjan 2017. Saman vuoden Pariisin MM-kilpailuissa hän saavutti pronssia 63 kg:n painoluokassa.


title: Salla Lintonen

text:
Salla Lintonen (s. 13. huhtikuuta 1983) on suomalainen näyttelijä, joka on myös luonut uraa Ranskassa. Hän on Suomessa näytellyt muun muassa televisiosarjoissa "Kotikatu" (2006) ja "Sydänjää" (2009) sekä Hannaleena Haurun elokuvassa "Metatitanic" (2018). Hän tuli 2000-luvun alussa tunnetuksi myös teatterimenetelmien avulla vetämistään flirttikursseista.
Lintonen valmistui Metropolia-ammattikorkeakoulusta esittävän taiteen koulutusohjelmasta teatteri-ilmaisun ohjaajaksi vuonna 2009. Ranskassa hän on näytellyt Serge Hazanaviciuksen elokuvassa Tout Là-Haut (2017), televisiosarjoissa sekä useiden ranskalaisten teatteriseurueiden näytelmissä. Keväällä 2012 Lintonen valittiin lyonilaisen Compagnie des Asphodèlesin produktioon "Les Irrévérencieux", jossa kohtaavat kolme esittävän taiteen lajia: commedia dell’arte, breakdance ja beatbox. Esitys voitti paikallisen lehdistön "Coup de Coeur" -kunniamaininnan Avignonin teatterifestivaaleilla kesällä 2013.


title: Salla Lintonen

text: Kesällä 2013 Lintonen esiintyi taiteilija Riikka Kuoppalan videoteoksessa "Singing for Lenin" (2013), joka oli esillä Lyonin Subsistances-nykytaidekeskuksessa syys- ja lokakuussa 2013. Vuonna 2014 Lintonen oli residenssissä teatteriseurue Compagnie Michel Tallaronin kanssa Musée d’art et d’archéologie de Valencessa ja esiintyi siellä näytelmässä "Attends-moi à la porte de la mer". Toukokuussa 2014 hän näytteli televisioelokuvassa "Merci pour tout Charles" (ohjaus Ernesto Oña), vastanäyttelijöinään muiden muassa Charlotte de Turckheim, Sofia Essaïdi ja Mathilde Vitry. Heinäkuussa 2014 "Les Irrévérencieux" palasi Avignonin OFF-festivaaleille. Salla Lintonen liittyi samana kesänä Et Compagnie -improvisaatioteatteriin.


title: Salla Lintonen

text: "Les Irrévérencieux" juhli kesällä 2015 sadatta esitystään 50-vuotisjuhlaansa viettävillä Avignonin OFF-teatterifestivaaleilla.


title: Salla Lintonen

text: Salla Lintonen nähtiin syksyllä 2015 suomalaisessa videoinstallaatiossa, Pekka Niskasen "Minä ja La Tourette" kertoo tarinan kuolemasta, seuraamisesta ja uhkailusta. Teos oli esillä Muu-galleriassa Helsingissä marraskuussa 2015. Koreografi ja elokuvaohjaaja Rami Hassounin palkittu lyhytelokuva "Message To.." sai ensi iltansa niin ikään syksyllä 2015. Lintonen näyttelee yhtä elokuvan päärooleista.


title: Salla Lintonen

text: Keväällä 2016 "Les Irrévérencieux" sai jatkoa, kun Compagnie des Asphodèles valitsi uudeksi näytelmäkseen Sorj Chalandonin romaanin "Le Quatrième Mur"'in dramatisoinnin. Sen ohjasi Luca Franceschi ja näytelmää esitettiin Avignon OFF-teatterifestivaaleilla vuosina 2016 ja 2017 sekä kansainvälisellä Sens Interdits-festivaalilla. Esitys sekoittaa jälleen teatteriin beatboxausta ja tanssia, ja sitä on esitetty Ranskassa, Espanjassa, Sveitsissä, Martiniquessa, Uudessa Kaledoniassa ja helmikuussa 2019 luvassa on Guadeloupen kiertue.


title: Salla Lintonen

text: Kameranäyttelemistä Lintonen jatkaa yhä. Hänet valittiin kansainväliseen independent-televisiosarjaan "" (ohjaus Ingrid Franchi, 2017) jossa hän esitti virolaista ihmiskaupan uhria Katri Seppiä. Lintonen näytteli myös Madame Dufourin roolin Serge Hazanaviciuksen esikoisohjauksessa Tout Là-Haut, jonka ensi-ilta oli ranskalaisissa elokuvateattereissa joulukuussa 2017. Vuonna 2018 hän näytteli televisiosarjoissa "Paris Etc", "Cassandre" ja "Alice Nevers" sekä Suomessa Klaus Härön ohjaamassa mainoskampanjassa, joka on mainostoimisto Dynamo&Sonin tuotantoa.


title: Salla Lintonen

text: Lintonen antaa vinkkejä Lyoniin matkustaville uusimmassa ET-lehden Matkaopas-matkailulehdessä (artikkeli ja haastattelu: Rosanna Marila).


title: Mobilize

text: Mobilize on yhdysvaltalaisen punk-yhtye Anti-Flagin neljäs albumi. Se julkaistiin 19. helmikuuta 2002 Anti-Flagin oman A-F Records-levy-yhtiön kautta.


title: Mobilize

text: Levyn live-raidat ovat äänitetty Mr. Roboto Projectissa, vapaaehtoisten kanssa yhteistyöllä järjestetyssä "DIY"-henkisessä tapahtumapaikassa Wilkinsburgissa, Pennsylvaniassa (aivan Pittsburghin kaupungin rajojen ulkopuolella).


title: Uskonnollinen syrjintä

text: Uskonnollinen syrjintä on ihmisen kohtelemista muita huonommin hänen uskontonsa, filosofisen vakaumuksensa, eettisen tai moraalisen vakaumuksensa, tai uskonnottomuutensa vuoksi – myös virheellisesti sellaisiksi luultujen vuoksi. Sitä voi olla myös ihmisen syrjiminen sen perusteella, että hänellä on yhteyksiä uskonnoltaan tai vakaumukseltaan tietynlaisiin ihmisiin.


title: Uskonnollinen syrjintä

text: Eri maiden viranomaiset harjoittavat uskonnollista syrjintää esimerkiksi suosimalla tiettyjä uskontoja, rajoittamalla kääntymistä tai lähetystyötä, pyrkimällä lakkauttamaan ryhmiä, kieltämällä uskonnonharjoittamisen tai tietyt uskomukset, tai harjoittamalla väkivaltaa vähemmistöryhmiä kohtaan. Maailmanlaajuisesti eniten syrjitään kristittyjä, muslimeja ja juutalaisia. International Humanist and Ethical Union (IHEU) -järjestön raportin (2013) mukaan uskonnottomia syrjitään useimmissa maailman maissa. Kahdessatoista maassa ateismista voi saada kuolemanrangaistuksen.


title: Uskonnollinen syrjintä

text: Suomessa yhdenvertaisuuslain 6 § kieltää uskonnollisen syrjinnän.